Apple Lancarkan Macbook Pro 16-Inci Dengan Harga Bermula Daripada RM10,499

Sekiranya pada bulan lalu Apple telah melancarkan produk AirPods Pro, pada bulan ini Apple telah memperkemaskini siri Macbook Pro dengan menggantikan Apple Macbook Pro 15-inci kepada Apple Macbook Pro 16-inci.

Menawarkan skrin yang lebih besar, Apple nampaknya masih mengekalkan saiz Macbook Pro 15-inci sebaliknya mengecilkan bezel bagi menawarkan paparan yang lebih besar. Model ini dilengkapi dengan Magic Keyboard dimana Apple menjanjikan pengalaman menaip yang lebih baik berbanding sebelum ini.

Apa yang membuatkan model ini ‘Pro’ serta tampil berbeza berbanding model lain adalah penawaran storan SSD sehingga 8TB serta RAM 64GB. Selain itu, model ini turut ditawarkan dengan processsor Intel Core-i7 atau Intel Core-i9. GPU yang digunakan pula adalah AMD Radeon Pro 500M yang berjaya menawarkan kuasa pemprosesan yang mencukupi untuk pengguna menyunting video tanpa sebarang masalah.

Selain itu, Apple Macbook Pro 16-inci masih lagi mengekalkan TouchBar seperti model sebelumnya. Penawaran bateri sebesar 100Wth membolehkan model ini digunakan selama 11 jam untuk satu pengecasan penuh.

Apple Macbook Pro 16-inci ini nampaknya sudah mula ditawarkan di Malaysia dengan harga bermula daripada RM10,499 manakala peningkatan spesifikasi bakal ditawarkan dengan harga yang lebih tinggi. Penawaran model ini sekaligus membuatkan Apple tidak lagi menawarkan Apple Macbook Pro 15-inci.

Pada bulan lalu, Apple telah melancarkan AirPods Pro yang hadir dengan fungsi noise cancelling. Klik pautan di bawah untuk bacaan lanjut.

Apple Lancarkan AirPods Pro Dengan Harga RM1,099

Baru Sahaja Dilancarkan, Apple AirPods Pro Sudah Dijadikan Bahan ‘Meme’


10 Cara Memandu Yang Dapat Menjimatkan Minyak Kereta Anda

Nota Editor: 10 tip ini telah dikongsikan oleh Facebook Page The Carpedia. Kami kongsikan semula di sini dengan izin daripada penulis asal. Semoga ia dapat membantu anda untuk lebih berjimat.

Tips Memandu Sambil Menjimatkan Penggunaan Minyak

Pasti ramai yang tidak tahu bagaimana untuk menjimatkan minyak ketika memandu kan?

1) Elakkan memperlahankan kenderaan secara mengejut.

Jangan berhenti secara tiba-tiba kerana tenaga yang digunakan untuk memberhentikan kereta secara drastik lebih banyak berbanding berhentikan kereta secara perlahan.

Perlahankan kenderaan dengan melepaskan minyak perlahan-lahan sebelum menekan brek.

2) Jangan memecut dengan kadar yang terlalu perlahan.

Kajian menunjukkan penggunaan minyak lebih tinggi apabila mencapai kelajuan 50 batu/jam dalam masa 30 saat berbanding 15 saat. Mungkin ada antara kita berfikir menggunakan gear rendah akan menjimatkan minyak, ianya betul tetapi apabila ia mencapai had kelajuan pada gear tersebut, penggunaan minyak akan bertambah.

3) Tutup tingkap dan gunakan penghawa dingin.

Bila tingkap dibuka, kereta anda akan jadi kurang aerodinamik dan akan membantutkan sedikit pecutan kereta.

Kajian juga menunjukkan penggunaan penghawa dingin ketika memandu laju menggunakan lebih sedikit minyak berbanding ketika memandu perlahan.

4) Jangan gunakan gear Neutral ketika turun bukit.

Mungkin anda akan tertanya-tanya kenapa tak boleh guna gear Neutral? Bukankah gear Neutral lebih menjimatkan minyak? Sebenarnya anda sedikit silap. Kerana kebanyakan kereta terkini dilengkapi dengan Deceleration Fuel Cut-off yang dikawal oleh komputer.

Apabila anda turun bukit tanpa meneutralkan gear dan anda tidak memijak pedal minyak, alat yang ‘menyuntik’ minyak tersebut ke dalam enjin akan tertutup sendiri, tetapi tayar masih lagi berjalan dan tiada penggunaan minyak semasa keadaan tersebut.

Lagipun, adalah amat berbahaya meneutralkan gear semasa menuruni bukit.

Pilih gear yang sesuai dengan kelajuan. Menggunakan gear rendah untuk kelajuan tinggi menyebabkan pembaziran petrol kerana tekanan terhadap enjin menjadi terlalu tinggi. Gunakan mod `ekonomi’ jika kereta anda memilikinya.

Pemanduan dengan kadar yang laju pada gear rendah boleh meningkatkan penggunaan minyak sehingga 45 peratus dari yang sepatutnya. Penggunaan kenderaan bertransmisi manual, membolehkan anda menjimatkan minyak.

Baca: CEO Honda Tidak Mempunyai Kereta, Mahu Tunggu Civic Type R

6) Tayar diisi dengan tekanan angin yang betul.

Tekanan angin mesti betul. Tekanan angin yang tidak mengikut spesifikasi mengakibatkan penggunaan minyak bertambah 5 peratus. Carta berat dan tekanan angin biasanya terpapar di tempat mengisi angin di mana-mana stesen minyak.

Jangan biarkan tayar kurang tekanan angin kerana ia menyebabkan kereta dipandu lebih berat dan ini tidak menjimatkan minyak.Tekanan tayar yang kurang menyebabkan menyebabkan penambahan penggunaan minyak sehingga 35 peratus.

Periksa dan tetapkan tekanan tayar mengikut spesifikasi kenderaan anda sekurang-kurangnya sebulan sekali.

Sikap dan cara pemanduan kerana banyak mempengaruhi penggunaan petrol kereta. Jangan gopoh dan membuat sesuatu secara mengejut. Misalnya ketika menuju ke plaza tol atau membelok di selekoh tajam, jangan sesekali menukar gear (misalnya gear 5) terus kepada gear rendah dan brek secara mendadak.

Anda juga perlu mengetahui apabila membawa bebanan yang lebih daripada kadar yang sesuai juga menyebabkan kadar penggunaan minyak melebihi tahap biasa. Jadi, jangan bawa barang yang tidak perlu (kereta anda bukan stor).

Perhatikan dalam but kereta anda, mungkin ada banyak barang yang tidak sepatutnya berada dalam but tetapi dibawa ke sana ke mari. Penambahan berat sebanyak 50 kilogram meningkatkan penggunaan minyak sebanyak 2 peratus.

Lebih perlahan anda memandu, lebih jimat minyak digunakan (dan tidak disaman). Memandu melebihi 90 kilometer sejam (km/j) meningkatkan penggunaan minyak. Secara perbandingan, pada kelajuan 100 km/j, penggunaan minyak bertambah 10 peratus, 105 km/j (15 peratus) dan 110 km/j (25 peratus).

10) Matikan enjin kereta ketika menunggu.

Jika kereta tidak bergerak, matikan enjin jika sekadar menunggu seseorang. Menunggu suami, isteri atau kawan yang singgah di kedai runcit untuk membeli barangan kadang kala boleh menjadi terlalu lama.

Ini mungkin kerana terdapat ramai pelanggan di kedai tersebut. Jadi, buka tingkap kereta dan matikan sahaja enjin untuk menjimatkan minyak kereta anda.

Baca lagi: Tips Penting Buat Mereka Yang Gagal Jelaskan Bayaran Kereta

LIKE dan FOLLOW Vocket di Facebook serta Instagram


12 Idea Serta Resipi Nasi Berlauk Bagi Yang Sedang Diet Dan Ingin Kurus

Nota Editor: Idea dan resipi nasi berlauk bagi mereka yang sedang diet dan ingin kurus ini adalah daripada perkongsian di Facebook Page Coach Yatie Nadzli. Kami kongsikan semula di sini dengan izin daripada penulis. Semoga ia dapat dijadikan rujukan bagi anda yang sedang diet.

Yang tak nak makan nasi tu jangan kecam saya ye. Saya nak bagitau untuk orang yang nak kurus dan makan nasi je. Tiada paksaan dalam makan nasi. Hehe.

Ramai orang tanya saya boleh tak nak makan bihun, mee, roti atau kuew tiaw untuk ganti nasi. Saya jawab lebih elok awak makan nasi.

Nak lagi bagus makan nasi beras perang. Kalau tak ada nasi beras perang nasi biasa dengan porsi yang betul iaitu sebesar penumbuk awak tu.

Sebelum makan ukur dulu nasi dengan saiz penumbuk macam ni.

Lauk pula, ambil yang tinggi protein seperti ikan, ayam dan telur. Elakkan makan daging kalau nak kurus. Daging tinggi kalori dan lemak.

Masak tanpa minyak dan gula. Masakan yang sangat digalakkan seperti sup ayam, sup telur, ayam bakar, pais ikan, asam pedas ikan.

Sayur pula yang tidak ditumis. Boleh celur, stim atau buat kerabu. Sambal belacan, kicap boleh ambil dalam kuantiti sedikit untuk penyedap rasa.

Nak buat diet ni berpanjangan kena la sedap ye tak? Kalau tak sedap, tersiksa tekak alamatnya tahan 1 hari je la.

Pelbagaikan menu setiap hari supaya tidak bosan.

Brokoli
Kobis bunga
Kobis daun
Telur (5 bijik – 3 buang kuningnya)
Cili 1 biji potong sukahatimu
Halia 2 inci
Bawang putih 1 biji
Bawang merah 1/4 biji
Seasalt sedikit
Lada hitam (nak pedas letak lebey sket)

Rebus semua bahan, kecuali masukkan telur kedua terakhir (selepas masak sayur-sayur lain dalam rebusan tu.

1 dada ayam di potong dadu
1 biji lobak merah potong dadu
1/2 biji bawang holland (dihiris)
3 ulas bawang.putih (ditumbuk)
2 inci halia (ditumbuk)
3 biji cili api (jika suka pedas)
1 sup bunjut
Air secukupya
Garam bukit secukup rasa
Sedikit daun sup (di cincang)

Masukkan semua bahan di atas kecuali garam dan daun bawang. Masak hingga mendidih. Masukkan garam. Hidangkan dengan daun sup. Boleh perah limau nipis.

Yogurt, serbuk jintan, cili, tomato paste, halia, daun ketumbar, daun bawang, 2 ulas bawang putuh (disagat), setengah biji limau nipis, isi ayam, jintan manis dan black pepper (tumbuk), halia & bawang putih

Tomato
Ikan bilis goreng
Bawang kecik
Cili merah
Cili hijau
Cili padi
Daun pudina
Limau nipis

9. Sup sayur campur telur dan nasi beras perang

12. Ayam bakar, sayur campur dan sambal belacan

Oh ya. Dalam masakan gunakan boleh gunakan rempah tapi elakkan gula dan serbuk perasa macam stok ayam atau ikan bilis stok. Stok ni adik beradik ajinamoto juga. Jadi elakkan ya. Bawang halia serai tu nak letak banyak mana pun boleh.

Baca lagi: Tanpa Pil Kurus, Lelaki Ini Berjaya Hilang 40kg Dalam Masa 3 Bulan

Dan Inilah 7 Senaman Ringkas Yang Lelaki Ini Lakukan Hingga Berjaya Turunkan Berat Badan 40Kg

LIKE dan FOLLOW Vocket di Facebook serta Instagram


Apple Lancarkan MacBook Pro Dengan Penggunaan Cip M2 Pro Dan M2 Max

Apple membuat kejutan pada malam ini apabila secara mengejut telah melancarkan dua produk mereka terdiri daripada Apple Mac Mini dan Apple MacBook Pro dengan penggunaan cip terbaru.

Apple Mac Mini ditawarkan dengan dua pilihan cip iaitu Apple M2 dan juga Apple M2 Pro. Pengurangan harga bagi Apple Mac Mini kepada serendah RM2,499 antara yang membuatkan model ini mungkin menjadi pilihan ramai kelak.

Sebuah lagi produk yang mendapat perhatian ramai adalah Apple MacBook Pro 14-inci dan 16-inci yang ditawarkan dengan cip Apple M2 Pro dan Apple M2 Max yang sekaligus menawarkan prestasi serta ketahanan bateri yang terbaik dalam sejarah Mac.

Apple menjanjikan model terbaru Apple MacBook Pro yang dilancarkan pada kali ini menawarkan peningkatan prestasi sehingga 6 kali ganda berbanding model Macbook Pro yang menggunakan cip Intel. Selain itu, model ini turut menyokong RAM sehingga 96GB. Mengulas mengenai ketahanan bateri, Apple menjanjikan penggunaan selama 22 jam untuk satu pengecasan penuh.

Tidak hanya memfokuskan kepada kemas kini cip, model yang ditawarkan pada kali ini turut menyokong WiFi 6E3 beserta sokongan HDMI yang ditambah-baik untuk paparan 8K pada kadar 60Hz.

Apple Macbook Pro 14-inci dengan cip M2 Pro sedia ditawarkan pada harga RM8,799 manakala MacBook Pro 16-inci hadir dengan harga RM10,799. Model dengan penggunaan cip M2 Max pula bermula daripada RM14,799. Spesifikasi tertinggi bagi model Apple MacBook Pro 16-inci turut ditawarkan dengan harga mencecah RM26,799.


Apple Lantik Bekas Jurutera Tesla Untuk Projek Terbaharu

Setelah berjaya mencatatkan kegemilangan sebagai syarikat pertama di dunia yang bernilai 1 Trilion, Apple kini bakal melebarkan sayap dalam projek terbaharu iaitu kereta pandu sendiri milik syarikat tersebut.

Untuk merealisasikan projek ini, pihak Apple mengambil langkah bijak dengan melantik bekas jurutera yang pernah berkhidmat dengan syarikat automotif kereta pandu sendiri yang terkemuka, Tesla. Apple melantik Doug Field, seorang jurutera yang pernah berkhidmat di bawah pimpinan Elon Musk dalam menghasilkan kereta pandu sendiri.

Projek kereta pandu sendiri oleh Apple ini dikenali sebagai ‘Project Titan’ dijangka akan menembusi pasaran dunia menjelang tahun 2020 hingga 2021. Kereta ini telah mula dipandu uji semenjak setahun yang lalu dan sehingga kini masih dalam tempoh uji kaji untuk memastikan yang terbaik buat peminat setia produk Apple.

Mungkinkah ada warganegara Malaysia yang akan memiliki kenderaan ini suatu hari nanti?


Apple Mac Pro Dengan Spesifikasi Tertinggi Bakal Mencecah RM216,548

Apple sememangnya terkenal dengan jenamanya yang premium serta menawarkan produk dengan harga yang sedikit mahal berbanding mahal berbanding pesaing.

Menerusi acara Worldwide Developers Conference baru-baru ini, Apple telah memperkenalkan generasi terbaru Mac Pro yang sudah lama dinantikan peminat Apple dengan harga bermula daripada $6,000 (RM25,000).

Model ini disasarkan buat para video editor serta mereka yang kerap menyunting video serta kerap melakukan kerja-kerja melibatkan rendering. Lebih menarik, Apple turut menawarkan pilihan dimana para pelanggan berpeluang memilih spesifikasi yang dihajati sebelum mendapatkannya.

Menurut The Verge, para pengguna berpeluang mendapatkan spesifikasi Apple Mac Pro beserta aksesori melibatkan monitor Apple Pro Display XDR, Apple Pro Stand beserta sejumlah software dengan harga keseluruhan mencecah $51,948.88 (RM216,548).

Sememangnya sebuah harga yang premium ditawarkan Apple buat mereka yang mahukan terbaik pada Apple Mac Pro mereka. Agak menarik untuk menyaksikan bagaimana prestasi Apple Mac Pro dengan spesifikasi tertinggi mampu beraksi berbanding model dengan harga permulaan.


Apple Mac Pro Dengan Spesifikasi Tertinggi Sedia Untuk Dimiliki Dengan Harga RM218,974

Sebut mengenai jenama Apple pasti ramai yang sudah cukup kenal dengan jenama ini yang menawarkan seleksi barangan premium dengan harga yang tinggi.

Menerusi pembukaan jualan Apple Mac Pro terbaru, Apple melalui laman jualannya telah menawarkan peluang peluang buat orang ramai untuk memilih spesifikasi yang dimahukan.

Seperti bukan lagi kejutan apabila spesifikasi tertinggi Apple Mac Pro dengan penyertaan processor Intel Xenon W 4.4 Ghz 28-core, dua kad grafik Radeon Pro Vega II Duos 128GB, 1.5TB RAM dan 4TB ruang storan SSD ditawarkan pada harga yang tinggi.

Selain itu, para pengguna juga turut berpeluang menambah perisisan Apple Afterburner bagi meningkatkan kelajuan yang berganda untuk suntingan video dengan harga $2,000 (~RM8,326.00).

Apple Mac Pro yang pada mulanya ditawarkan pada harga $6,000 (~RM24,978.00) sedia dimiliki dengan spesifikasi tertinggi seperti yang disebutkan di atas dengan harga $52,599 (~RM218,974). Sebuah harga yang sangat tinggi untuk sebuah desktop.

Sekiranya anda mahukan spesifikasi yang terbaik anda boleh dapatkan daripada desktop Apple, model Mac Pro terbaru dengan spesifikasi terbaru ini antara yang boleh anda dapatkan dengan harga premium ini.

Berdasarkan tinjauan kami, pemilihan spesifikasi ini baru sahaja ditawarkan pada laman Apple di Amerika Syarikat manakala laman Apple Malaysia masih lagi belum menawarkannya kepada umum.

Hangat baru-baru ini apabila muncul ura-ura Apple sedia menawarkan iPhone 9 dengan harga tidak sampai RM2,000. Turut dikongsikan, produk yang baru sahajak dilancarkan Apple pada bulan lalu iaitu Apple Macbook Pro 16-inci.

Apple iPhone 9 Bakal Dijual Dengan Harga Tidak Sampai RM2,000?

Apple Lancarkan Macbook Pro 16-Inci Dengan Harga Bermula Daripada RM10,499


Sekiranya Ini MacBook Air 12 Inci Yang Disebut Sebut Adakah Anda Akan Beli?

Khabar angin tentang Apple akan mengeluarkan MacBook Air 12 inci memang sudah lama kedengaran tapi sekarang nampaknya perkara itu seperti menjadi kenyataan berdasarkan laporan Mark Gurman dari 9to5Mac.

Kenapa kami cakap Macbook Air 12 inci ialah real? Ini kerana 9to5Mac antara laman web yang 90% memberi berita yang tepat. Dan laman web itu telah mendedahkan spesifikasi dan beberapa gambar render MacBook Air 12 inci yang mana akan dilancarkan pertengahan 2015. MacBook Air 12 ini memang sepenuhnya di redesigned. Sekali pandang kami sudah jatuh hati.

MacBook 12 inci ini lebih nipis dua kali ganda daripada model 11 inci sekarang dan mempunyai skrin yang sedikit lebar. Dilihat pada gambar render ini, Apple mereka bentuk keyboard hujung ke hujung dan bezels yang lebih kecil di sekeliling skrin MacBook Air 12 ini.

Tapi, disebalik reka bentuk yang nipis, cantik ini pasti ada perkara yang dikorbankan. Apple mengambil keputusan untuk membuang segala fizikal input dan output dan hanya meninggalkan audio jack 3.5mm dan USB-C connector. USB-C connector ini boleh digunakan untuk mengecas dan pindah fail. Dalam erti kata lain boleh digunakan sebagai hub untuk menyambung dengan pelbagai adapter dan aksesori.

Seandainya MacBook Air 12 inci betul betul dilancarkan, sekali lagi Apple akan membuat perjudian apakah pengguna tidak kisah dengan ketiadaan port dan memilih reka bentuk yang minimal atau vice versa. Bagi kami, kami tidak berapa kisah tentang port tersebut memandangkan kita sedikit demi sedikit beralih ke dunia tanpa wayar.


Apple MacBook Air 15-Inci Dengan Cip M2 Diperkenalkan Pada Harga RM6,199

Seperti yang diperkatakan sebelum ini, Apple sedia melancarkan MacBook Air dengan saiz skrin berukuran 15.3-inci. Dari segi rekaan ia mengekalkan rekaan MacBook Air 13-inci sebelum ini tetapi dengan skrin yang lebih besar.

Bukan itu sahaja, MacBook Air 15-inci ini juga dilengkapi dengan cip terkini yang bakal menawarkan prestasi yang cukup hebat menerusinya. Ini spesifikasi yang ditawarkan melalui MacBook Air terbaharu yang anda perlu ketahui.

Menurut Apple, MacBook Air 15-inci ialah komputer riba 15-inci yang paling nipis di dunia dengan ia hanya setebal sekitar 11mm. Kini dilengkapi dengan cip Apple M2, memori sehingga 24GB dan storan sehingga 2TB. Cip Apple M2 ini hadir dengan CPU 8 core dan GPU 10 core.

Dari segi penawaran port untuk kegunaan seharian, MacBook Air ini dilengkapi port pengecasan MagSafe, dua USB-C Thunderbolt dan satu bicu audio. Sistem imbasan Touch ID terbina pada butang kuasa bagi tujuan sistem keselamatan biometri.

Seperti model MacBook Air sebelumnya, MacBook Air 15-inci ini juga tidak mempunyai sistem penyejukan aktif. Kamera yang tersedia pula mempunyai sokongan 1080P yang memberikan paparan visual yang baik bagi kegunaan video call.

Bagaimanapun, kini hadir dengan sistem audio dengan enam speaker bersama papan kekunci Magic Keyboard. Dari segi bateri pula, MacBook Air ini mampu beroperasi sehingga 18 jam lamanya. Anda juga boleh mendapatkan MacBook Air ini dalam empat pilihan warna iaitu Midnight, Space Gray, Starlight dan Silver.

Buat pasaran Malaysia, harga jualan Apple MacBook Air 15-inci ini ditawarkan bermula RM6,199 untuk umum dan RM5,729 untuk pelajar.


Apple MacBook Air Baharu Kini Di Malaysia Dengan Harga Serendah RM5,249

Buat anda yang sedang mencari komputer riba baharu apa kata anda lihat Apple MacBook Air baharu. Produk generasi baharu bersaiz 13 inci yang dilancarkan Oktober lalu kini baru sahaja memasuki pasaran Malaysia dengan harga RM5,249 hingga RM11,229 bergantung kepada saiz RAM dan storan yang diingini.

Generasi ini menawarkan pemilihan 3 warna identik produk Apple iaitu Space Gray, Gold dan Silver. MacBook Air ini disediakan dengan pilihan storan bersaiz 128 GB, 256 GB, 512GB dan 1.5TB yang turut di sokong dengan sistem pemprosesan Intel Core i5 generasi ke-8.

Antara ciri istimewa yang ditampilkan dalam keluaran terbaharu ini ialah sistem pengimbas jari bagi menggantikan penggunaan kata laluan, port USB-C Thunderbolt, pad sesentuh Force Touch dan butterfly keyboard. Seperti biasa, setiap pembelian akan disertakan dengan pengecas jenis USB-C 2 meter.


Apple Macbook Pro 16-Inci Mula Ditawarkan Di Malaysia Dengan Harga Sehingga RM26,719

Hampir sebulan selepas model Apple Macbook Pro 16-inci tersedia di laman jualan Apple Malaysia, model ini sudah boleh didapatkan oleh para pengguna secara rasmi.

Seperti model-model keluaran Apple sebelum ini, Macbook Pro 16-inci ternyata turut hadir dengan harga yang premium dengan harga permulaan RM10,499. Berdasarkan model dengan spesifikasi terendah, anda bakal menerima sebuah model dengan penyertaan processor Intel Core i7 2.6Ghz, RAM 16GB DDR4, SSD 512GB beserta GPU AMD Radeon Pro 5300M 4GB.

Selain itu, Apple turut menawarkan peluang buat anda untuk tingkatkan prestasi Macbook Pro 16-inci anda dengan penyertaan spesifikasi yang lebih hebat yang bakal menelan belanja sehingga RM26,719. Oh ya, harga yang diumumkan juga tidak termasuk penyertaan perisian Final Cut Pro X dan Logic Pro X.

Sebanyak dua warna ditawarkan buat model terbaru Apple ini yang terdiri daripada Space Grey dan Silver. Sekiranya anda mahukan komputer riba terbaik yang menggunakan sistem operasi Mac OS, mungkin model ini antara pilihan yang anda boleh dapatkan ketika ini.

Sekitar September lalu, MAS telah mengeluarkan kenyataan yang bakal menghalang sebahagian model Macbook Pro 15-inci untuk bagasi penerbangan.

MAS Halang Sebahagian Model Macbook Pro 15-Inci Untuk Bagasi Penerbangan

Apple Lancarkan Macbook Pro 16-Inci Dengan Harga Bermula Daripada RM10,499


Apple Macbook Pro Bakal Hadir Dengan OLED Touch Dan Lebih Nipis

Sudah hampir beberapa tahun kita tidak melihat rekaan baru pada Apple Macbook Pro. Lebih-lebih lagi apabila pihak Apple mahu menfokuskan kepada Apple Macbook. Sempena pelancaran Apple WWDC 2016 yang akan berlangsung tidak lama lagi, beberapa ura-ura telah diketahui termasuk rekaan baru bagi Apple Macbook Pro dan Apple iPhone 7.

Sebelum ini, diketahui Apple Macbook Pro bakal hadir dengan TouchID. Teknologi yang sama digunakan pada telefon pintar iPhone pada sebelum ini menjadikan Macbook Pro komputer riba pertama dengan imbasan cap jari di dalam sejarah komputer Apple.

Jika anda sering mengikuti perkembangan teknologi Apple, pasti anda ketahui bagaimana Apple begitu obses dengan ‘thinner and lighter’ dimana Apple mahu setiap produk keluaran depa lebih nipis dan ringan pada setiap beberapa tahun sesuai dengan keselesaaan pengguna. Dijangka Apple Macbook Pro pada tahun ini juga bakal hadir dengan rekaan yang lebih nipis dan ringan.

Jika anda seorang pengguna Macbook Pro atau mahu mendapatkan Macbook Pro, cadangan saya, dapatkan model terbaru ini. Fungsi yang ditawarkan jauh lebih menarik berbanding model sedia ada.

Apple Macbook Pro juga dilaporkan bakal menggantikan kekunci function kepada skrin sesentuh OLED. Sesuatu yang baru untuk Apple eksperimen pada komputer riba keluaran mereka. Beberapa ura-ura lain seperti penggunaan Siri dan spesifikasi yang lebih mantap dijangkakan akan berlaku.

Apple Macbook Pro ketika ini telah berada di kelasnya yang tersendiri. Perubahan ini dijangka akan meningkatkan penjualan Apple Macbook Pro lebih lagi berbanding sebelum ini. Buat pengguna Macbook Pro, adakah anda menukar kepada Macbook Pro 2016 ini dengan penambahan fungsi terbaru?


Apple Macbook Pro Dengan Spesifikasi Terbaru Mula Dijual Dengan Harga RM7,499

Apple pada minggu ini tanpa disangka telah membawakan kemaskini atau spesifikasi terbaru bagi model Apple Macbook Pro. Melalui kemaskini terbaru, pengguna yang bakal mendapatkan Apple Macbook Pro bakal disertakan dengan Intel 8th generation, sokongan RAM sehingga 32 GB manakala sokongan storan sehingga 4 TB.

Menariknya, Apple menjanjikan peningkatan prestasi sehingga 70% berbanding model sebelum ini menerusi penggunaan processor terbaru. Selain itu, para pengguna turut menerima sokongan True Tone display pada bahagian Retina display.

Berdasarkan tinjauan kami, laman Apple Malaysia telah mula memperkenalkan Apple Macbook Pro dengan harga permulaan RM7,499 untuk model 13-inci beserta TouchBar.

Model 15-inci beserta TouchBar mula ditawarkan pada harga RM9,999. Anda juga boleh sertakan spesifikasi Apple Macbook Pro anda melalui tempahan dimana harga bakal mencecah RM 28,486.00. Ada yang berminat?


12 Info Menarik Tentang New York, USA Yang Saya Temui Sewaktu Di Sana

Alhamdulillah diberi kesempatan untuk melawat New York. Ni saya share kan beberapa tip dan info penting jika ke New York :

1. Sistem bandar yang sangat tersusun dengan kemudahan public transport yang sistematik.

2. Untuk lebih penjimatan, beli kad MTA pass 7 hari, boleh guna unlimited public transport selama 7 hari, harga USD30.

3. Purata harga penginapan USD20-USD30 seorang/malam (private & shared room).

4. Nak cari makanan halal dan murah boleh pergi ke kawasan Roosevelt dan Jackson Heights, dekat situ ada banyak pilihan restoran dan kiosk halal, sekeping roti Nan dan kebab ayam boleh dapat USD2 sahaja. Di sini juga ada 2 buah masjid.

5. Disebabkan kapasiti beberapa masjid yang agak kecil, solat jumaat diadakan dua kali, jemaah pertama solat jam 1:30pm, dan jemaah kedua solat jam 2:30pm.

6. Tak perlu beli air mineral, sediakan botol kosong dan isi je dengan air paip, sistem air paip di USA sangat bersih dan selamat untuk diminum.

Baca: 9 Tip Travel Di New York Buat Anda Yang Ingin Ke Sana

7. Sekiranya anda ingin membeli makanan halal di kiosk tepi jalan terutamanya di area Manhattan, pastikan kiosk tersebut mempamerkan tanda harga yang jelas. Elakkan dari membeli di kiosk yang tiada tanda harga, silap hari bulan anda akan dipancung dengan harga yg mahal. Huhu.

8. Kalau dah kering sangat bajet, buka web indeed.com, dan search part time job, kat dalam tu ada macam-macam jenis kerja boleh dibuat seperti house cleaner, angkat barang dan lain-lain. Purata bayaran 10USD-16USD sejam untuk kerja part time macam tu.

9. Jangan terkejut sekiranya anda pertama kali sampai di NYC dan anda akan dapat lihat orang asing memonopoli bandar New York ni. Kalau naik subway boleh dikatakan 70% akan nampak wajah-wajah dari Asian dan Mexico. Tapi itulah dia USA.

10. Bagi yang beragama Islam terutamanya wanita bertudung, anda tak perlu risau, kerana mereka semua berfikiran terbuka dan menerima orang asing.

11. Sistem jalan di New York dan bandar-bandar lain menggunakan sistem Grid, setiap satu blok bermakna bergerak satu huruf atau nombor dari tempat kita berdiri. Contoh, mereka akan guna 2 blocks from here, 3 blocks from here, semua guna pertembungan nombor dan huruf (contoh : 11th & H). Lagi cepat anda mahir lagi senang untuk anda mencari bangunan atau tempat yang nak dituju.

12. Orang US ni sebenarnya agak pengotor juga (di New York, tempat lain mungkin berbeza), dia orang suka kunyah chewing gum, lepas tu campak merata-rata. Anda boleh lihat terdapat banyak tompokan hitam samada di atas lantai ataupun jalan kesan dari chewing gum tersebut. Mungkin sebab tu kot Singapura mengharamkan penjualan chewing gum di negara mereka.

Baca lagi: 10 Tip Penting Travel Cara ‘Road Trip’ Di USA Yang Perlu Anda Tahu


Apple Mahu ‘Mencabar’ Netflix Dengan Melancarkan Servis Penstriman Video Tersendiri

Setelah Tim Cook mengambil alih kerja sebagai CEO, Apple nampaknya semakin berminat untuk menambah cabang bisnes terbaru selain daripada menjual produk semata-semata.

Bermula dengan Apple Music kini mereka bakal melancarkan servis penstriman video tersendiri. Apatah lagi mengetahui servis-servis ini mempunyai demand yang tinggi.

Memandangkan Netflix dan beberapa servis lain sudah berjaya menguasai industri ‘original series’, Apple nampaknya bakal memilih haluan yang sedikit berbeza.

Dikatakan konsep rancangan seumpama James Corden iaitu ‘Carpool Karaoke’ antara yang menjadi keutamaan buat Apple bagi mempopularkan lagi Apple Music. Berdasarkan idea yang dibentangkan Apple, kemungkinan pengguna bakal dihiburkan dengan kolaborasi para celebrity bersama aplikasi khas daripada Apple Store.

Rancangan Apple untuk melancarkan series khas buat para celebrity tampak lebih realistik setelah rancangan Vital Signs yang bakal dilakonkan Dr Dre dipilih sebagai Original TV Series pertama daripada Apple.

Menggabungkan fungsi penstriman video pada Apple Music pastinya bakal meningkatkan bilangan pengguna. Kami teruja untuk mengetahui adakah fungsi hadir secara serentak buat pelanggan Apple Music atau disediakan dengan langganan yang berasingan.


Apple Mahu Mudahkan Pengguna Yang Memakai ‘Face Mask’ Mengakses FaceID

Sejak wabak COVID-19 melanda, sudah menjadi kebiasaan buat orang ramai untuk memakai face mask apabila berada di luar rumah. Penggunaan face mask ini secara tidak langsung telah menyukarkan pengguna yang memakai iPhone dengan teknologi FaceID untuk unlock iPhone mereka.

Melihatkan kepada kes wabak COVID-19 yang bakal berlarutan serta mahu memudahkan pengguna, Apple nampaknya telah mula hadir dengan kemas kini iOS 13.5 beta dimana kemas kini terbaru ini bakal memudahkan pengguna unlock iPhone meskipun menggunakan face mask.

Setakat ini, kemas kini ini masih ditawarkan dalam versi beta. Walau bagaimanapun, pengenalan kemas kini terbaru ini sekaligus memberi bayangan dimana fungsi ini bakal diperkenalkan ke semua pengguna tidak lama lagi.

Untuk pengetahuan, fungsi FaceID seperti yang dinyatakan tersedia buat model iPhone X, iPhone XS, iPhone XS Max, iPhone 11, iPhone 11 Pro dan iPhone 11 Pro Max.

Menurut ura-ura, Apple iPhone 12 yang bakal dilancarkan pada akhir tahun ini dijangka bakal hadir dengan harga sekitar RM2,749. Klik pautan di bawah untuk mengetahui dengan lebih lanjut.

Apple iPhone 12 Bakal Ditawarkan Dengan Harga Sekitar RM2,749?

Tim Cook Dakwa iPhone SE Lebih Pantas Berbanding Telefon Pintar Android Terbaik Di Pasaran


Apple Malaysia Telah Mengurangkan Harga Mac Sehingga RM1600

Apple bukan sahaja mengumumkan pembaharuan buat Apple Macbook, malah syarikat yang berasal dari California ini telah mengumkan harga yang baru kepada hampir semua produk Mac untuk pasaran Malaysia.

Penurunan harga produk Mac yang melibatkan Macbook Air, Macbook Pro,Macbook, Mac Pro dan Mac Mini ini sedikit sebanyak telah memberi peluang yang lebih buat orang ramai mendapatkan produk Apple yang terbaru.

Penurunan harga produk Apple bermula dari RM200 sehingga RM1600 ini bukanlah sesuatu yang memberi perubahan besar pada harga jualan Mac akan tetapi Apple berjaya menawarkan beberapa pembaharuan yang positif.

Jika sebelum ini model asas Macbook Air akan hadir dengan RAM 4GB, kini model yang sama akan hadir dengan RAM 8GB. Pembaharuan ini memperlihatkan kesemua produk Apple akan hadir dengan model asas 8GB.

Meskipun penurunan harga ini bukanlah perubahan yang drastik, namun sedikit sebanyak bakal merubah trend membeli berikutan perubahan nilai Ringgit Malaysia.

Berikut merupakan beberapa produk Apple selepas penurunan harga:


Apple Dilaporkan Berminat Untuk Membeli Kelab Manchester United

Beberapa hari lalu peminat Manchester United dikejutkan dengan berita pemilik Manchester United yang memaklumkan sedia menjual kelab tersebut. Pengumuman tersebut turut dikejutkan lagi apabila pemain popular, Cristiano Ronaldo ditamatkan kontrak dengan persetujuan bersama.

Belum genap seminggu kelab Manchester United diumumkan sedia dijual, beberapa individu terkaya dunia antara yang turut berminat untuk mendapatkan kelab bola sepak yang dilihat penuh potensi serta mampu meraih keuntungan ini.

Dalam pada itu, syarikat teknologi terbesar dunia, Apple dilaporkan berminat untuk mendapatkan Manchester United. Mengulas dari segi kewangan, syarikat Apple dilihat tidak mempunyai masalah melibatkan dana selepas syarikat mereka dinilaikan sekitar $2 trillion (~RM8.91 trilion).

Nilai Manchester United pula dilaporkan sekitar $5 bilion (~RM22.28 bilion), walau bagaimanapun pemilik Manchester United berharap terhadap pembeli yang sedia mendapatkan kelab ini dengan nilai melebihi $9 bilion (~RM40.1 bilion).

Setakat ini, masih belum terdapat laporan lanjut mengenai pembelian Apple ke atas Manchester United. Walau bagaimanapun, melihatkan kepada jumlah peminat yang ramai bagi Apple dan Manchester United, tidak mustahil pembelian ini dapat direalisasikan di mana perlawanan Manchester United mungkin akan ditayangkan di Apple TV+ kelak.


Apple Maps Dikemaskini Dengan Perisian Data Tersendiri

Jika anda merupakan pengguna peranti Apple sudah pasti anda pernah beberapa kali menghadapi kesukaran untuk menggunakan aplikasi Apple Maps, bukan? Baru-baru ini juga aplikasi tersebut mengalami ralat untuk beberapa hari.

Pihak Apple sedar akan masalah ini dan mengambil inisiatif untuk menambah baik aplikasi tersebut dengan mengumpul data sendiri tanpa bergantung kepada sumber luar. Data dikumpul dengan kenderaan mereka sendiri yang dilengkapi dengan sistem kamera dan sensor.

Walaubagaimanapun setakat ini, Apple Maps versi baru ini hanya boleh digunakan oleh pengguna Apple di sekitar San Francisco menjelang musim luruh nanti iaitu kira-kira pada bulan September nanti.

Kemaskini ini hanya boleh didapati pada versi iOS 12 beta. Pengguna Apple akan mula menggunakan aplikasi ini setelah mengemaskini perisian iOS terbaharu kelak.


Apple Maps Mahu Bantu Anda Ketahui Lokasi Ujian COVID-19 Dijalankan

Bermula dengan sejumlah kes di China, siapa sangka wabak COVID-19 mampu menjadi sebuah pandemik serta memberi kesan kepada orang ramai seluruh dunia.

Mengetahui wabak ini yang mudah merebak, beberapa lokasi telah dibangunkan sebagai pusat ujian COVID-19 dalam usaha untuk orang ramai khususnya yang menjadi saspek membuat ujian saringan bagi mengesan sama ada dijangkiti wabak COVID-19 atau sebaliknya.

Terbaharu, Apple Maps dijangka tampil dengan fungsi terbaru untuk memudahkan orang ramai dengan memperkenalkan fungsi terbaru pada Apple Maps bagi membolehkan orang ramai menyemak lokasi ujian COVID-19 dijalankan.

Tidak hanya memaparkan lokasi, para pengguna turut dikongsikan dengan kaedah ujian dijalankan sama ada perlu ke tempat khas atau boleh dilakukan secara pandu lalu.

Setakat ini fungsi ini masih lagi dalam pembangunan dan bakal dilancarkan tidak lama lagi. Pihak yang bertanggungjawab berpeluang mengisi maklumat dalam usaha untuk membantu Apple dalam mendapatkan informasi penuh mengenai lokasi ujian COVID-19 dalam membantu orang ramai.

Setakat percubaan kami, masih belum terdapat lokasi di Malaysia yang menyokong fungsi terbaru daripada Apple Maps setakat ini.

Apple yang sebelum ini dijangka memperkenalkan model iPhone terbaru pada 31 Mac terpaksa menagguhkan pelancaran berikutan wabak COVID-19.

Pelancaran Apple iPhone 9 Ditangguhkan Berikutan Wabak COVID-19

Rekaan Konsep iPhone 12 Dengan Kuad-Kamera Diperlihatkan


Apple Maps Mengalami Ralat Buat Sementara Waktu

Apple mengeluarkan kenyataan bahawa terdapat ralat pada sistem navigasi dan carian pada Apple Maps untuk beberapa waktu hari ini.

Apple Maps merupakan aplikasi yang menawarkan perkhidmatan navigasi khas untuk peranti yang menyokong iOS sama seperti Google Maps dan Waze. Setakat ini belum ada pengumuman terbaharu mengenai tarikh dan masa untuk sistem ini kembali pulih sedia kala.

Kepada orang ramai yang ingin menggunakan aplikasi pemetaan, anda disarankan untuk menggunakan aplikasi yang lain seperti Google Maps atau Waze untuk membantu melancarkan perjalanan anda.


Apple Melabur $1 Bilion USD Kepada Pencabar Terbesar Uber Di China

Agak mengejutkan untuk mengetahui Apple telah melabur sejumlah wang yang besar kepada sesuatu syarikat yang menjalankan bisnes berkaitan automotif. Apa yang lebih mengejutkan Apple memilih untuk bersaing dengan Uber dengan melabur hampir $1 bilion USD kepada pencabar terbesar Uber di China iaitu Didi Chuxing.

Untuk pengetahuan anda, Didi Chuxing merupakan aplikasi yang mempunyai fungsi yang hampir sama dengan Uber dan merupakan pioneer di dalam industri mereka di China. Tim Cook berkata pelaburan ini membolehkan Apple mengkaji pasaran automotif dengan lebih mendalam bagi pasaran China. Selain itu, Tim Cook berhasrat Apple dan Didi Chuxing bakal bekerjasama untuk sebuah projek yang lebih hebat di masa akan datang.

Apple yang sebelum ini dikaitkan dengan Tesla untuk menghasilkan sebuah kenderaan elektrik dengan teknologi pandu sendiri, kemungkinan akan beralih rakan kerja apabila mula melabur di dalam syarikat Didi Chuxing ini.

Walaubagaimanapun, Apple CarPlay yang dihasilkan oleh Cupertino beberapa tahun lepas masih menjadi fokus dan sumbangan terbesar Apple bagi industri automotif. Tim Cook menambah ‘Ini apa yang Apple lakukan untuk industri automotif, kami sentiasa mahu menguasai masa depan’.

Adakah ini langkah awal daripada Apple bagi mewujudkan kenderaan pandu sendiri setanding Google? Sama-sama kita nantikan.


Apple Melabur Dalam Bitcoin Dengan Nilai RM10.48 Bilion?

Sekiranya anda mengikuti perkembangan berita mengenai kriptowang dan Apple, pastinya anda cukup tahu di mana ura-ura Apple membeli Bitcoin bukanlah sesuatu yang baru. Malah, ramai yang beranggapan Apple bakal mendapatkan Bitcoin berdasarkan teknologi yang ditawarkan.

Terbaharu, ura-ura mengenai pembelian Bitcoin oleh Apple sekali lagi menjadi bualan orang ramai apabila terdapat tweet mengatakan Apple mendapatkan Bitcoin dengan jumlah melebihi daripada $2 bilion (~RM8.38 bilion).

Rumors that #Apple have purchased more than $2B in #Bitcoin 😳

— GalaxyTrading🅡 (@GalaxyTraging) July 12, 2021

Rumor has it, #Apple will make an announcement today that they have purchased $2.5B in #Bitcoin

If that happens, I'll buy the latest #iPhone TODAY! I won't use it, I'll just keep it as a souvenir for when #BTC started it's climb to $100k. ⏳ Imagine what alts will do! pic.twitter.com/YyNWSUzz7V

— Joshuwa Roomsburg 🌎⛓ (@JoshRoomsburg) July 12, 2021

Laporan daripada CEO ChainLeak, Joshuwa Roomsburg pula memaklumkan syarikat Apple dilaporkan sedia mendapatkan Bitcoin bernilai $2.5 bilion (~RM10.48 bilion). Beliau yang cukup berharap dengan ura-ura ini mengatakan beliau sedia menyokong Apple dengan mendapatkan iPhone terbaru dan untuk digunakan sebagai hiasan.

Ura-ura ini dikuatkan lagi selepas Apple dilihat membuka peluang pekerjaan dalam mencari pekerja baharu yang mempunyai latar belakang dalam industri melibatkan wallet digital, fast payments dan kriptowang bagi mengisi jawatan sebagai pengurus pembangunan perniagaan.

Steve Wozniak selaku pengasas bersama Apple baru-baru ini juga turut memaklumkan beliau teruja dengan teknologi yang tersedia pada Bitcoin serta mendakwa Bitcoin lebih baik berbanding emas. Walau bagaimanapun, beliau mengakui tidak melabur di Bitcoin setakat ini dan sekadar positif dengan perkembangan Bitcoin.

Naib presiden Apple Pay, Jeniffer Bailey pada tahun 2019 turut mengakui Apple sememangnya kagum dan mempunyai minat terhadap teknologi kriptowang.

Sebagai rekod, harga Bitcoin dilihat melonjak sebanyak 20% selepas Tesla mengumumkan pembelian Bitcoin sebanyak $1.5 bilion sekitar awal Februari lalu.

Buat pelabur kriptowang, pastinya ramai yang mengharapkan ura-ura ini benar kerana mampu melonjakkan harga kriptowang selepas jatuh berikutan keputusan China untuk mengharamkan penggunaan kriptowang beberapa bulan terakhir ini.

Sekitar April lalu, terdapat laporan yang mengatakan Apple Store pertama Malaysia dijangka bakal dibuka di The Exchange TRX seawal tahun hadapan.

Apple Store Pertama Malaysia Dijangka Bakal Dibuka Di The Exchange TRX Menjelang 2022

Kemunculan Mee Goreng Malaysia Dalam Apple Event Buat Netizen Bangga

Lelaki Ini Beli Buah Epal Secara ‘Online’, Tetapi Yang Dihantar iPhone SE Dari Apple


Apple Memberi Kata Putus Mengenai Tarikh Pengumuman iPhone 7

Buat anda yang sedang menantikan atau menabung sempena Apple iPhone 7, penantian anda bakal tamat. Siap sedia untuk bocorkan poket anda untuk sebuah iPhone terbaru daripada Apple.

Apple pada hari ini telah mengesahkan iPhone 7 bakal diumumkan pada 7 September 2016. Pengumuman ini tidaklah mengejut beberapa pihak memandangkan terlalu banyak rumour sebelum ini yang mengesahkan tarikh pengumuman Apple termasuklah daripada Evan Bless.

Seperti yang anda ketahui, sudah banyak leak atau rumour mengenai rekabentuk dan spesifikasi mengenai iphone terbaru yang bakal dilancarkan ini. Seingat kami, rumour iPhone 7 ini seakan-akan dapat menandingi leak rumour iPhone 4 sebelum dilancarkan suatu ketika dahulu.

iPhone 7 dikatakan akan menyertakan butang Home dengan sokongan tindak-balas haptik, selain turut dikatakan tidak akan menyertakan audio-jack. Tidak seperti Apple iPhone sebelum ini, warna space grey yang begitu ikonik buat pengguna Apple bakal ditamatkan. Sebaliknya, Apple bercadang untuk menggantikannya dengan warna deep blue atau space black.

Dalam pada itu, kami masih menantikan adakah iPhone terbaru pakal hadir dengan 2 variasi seperti biasa atau hadir dengan model Pro. Model iPhone Pro dikatakan bakal hadir

Buat anda yang tidak sabar serta menantikan live stream sempena acara pengumuman Apple, diingatkan untuk membuat semakan waktu lebih awal berikutan pelancaran akan dijalankan pada 8 September waktu Malaysia.


’12 Jam Baru Sampai’ – Perjalanan Lelaki Ini Dari Johor Ke KL Yang Berliku Buat Netizen Terhibur

Kebiasaannya, perjalanan ke Kuala Lumpur dari Johor Bahru mengambil masa selama 4 jam jika tidak tersangkut dalam kesesakan lalu lintas. Sebut tentang dugaan, pasti anda pernah berdepan dengan sesuatu yang tidak terduga terutama sekali ketika mahu pergi ke sesuatu destinasi.

Terbaharu, seorang pengguna TikTok @alepsw telah berkongsi sebuah video dimana memaparkan ‘kepayahan’ perjalanannya ke Kuala Lumpur. Menerusi perkongsiannya, pada awalnya dia dan rakan-rakan terlepas untuk menaiki bas ke Kuala Lumpur disebabkan lambat, kemudian mengambil keputusan untuk beli sahaja di kaunter.

Ketika perjalanan untuk ke rumah rakannya yang lain, dia dan seorang rakan menaiki motosikal terpaksa berhenti di bahu jalan beberapa kali kerana motosikal tersebut tiba-tiba ‘meragam’. Kemudian, setelah tiba di rumah rakannya, mereka pun bertolak ke stesen bas tetapi mereka hampa apabila tiket bas Kulai habis.

Selepas itu, mereka pun ke stesen bas Larkin untuk membeli tiket bas dan akhirnya mereka berjaya untuk menaiki bas ke Kuala Lumpur. Akan tetapi, dugaan mereka tidak terhenti di situ apabila tayar bas dinaiki mereka meletup dan perlu menukar bas lain.

Perkongsian video tersebut telah meraih perhatian orang ramai dan rata-rata netizen berasa terhibur melihat dugaan yang ditimpa pemuda terbabit serta dalam masa yang sama turut berasa kasihan.

Malah, para netizen turut mendoakan agar perjalanan pemuda itu dan rakan-rakannya dilindungi serta diberikan kesabaran berdepan dugaan ini. Ketika artikel ini ditulis, video tersebut telah meraih lebih 80 ribu tontonan dan lebih 9 ribu tanda suka.

Difahamkan, pemuda tersebut bersama rakan-rakannya sudah bertukar bas untuk ke Kuala lumpur. Adakah anda juga pernah berdepan dugaan seperti ini?


Apple Memperkenalkan iPad Pro M2 Dan iPad Generasi Ke-10 Bermula Harga RM2,099

Apple baru sahaja mengumumkan tablet terbaharu mereka iaitu iPad generasi ke-10 dan iPad Pro yang dijana dengan cip M2. Pada kali ini, kedua-dua tablet menampilkan beberapa perubahan menarik untuk meningkatkan pengalaman penggunaan yang baik di dalam seharian.

Antara perubahan yang dibawakan merangkumi rekaan yang dikemas kini, kedudukan kamera hadapan serta penggunaan cip pemprosesan yang lebih berkuasa. Mari kita lihat spesifikasi penuh bagi kedua-dua iPad generasi baharu yang dilancarkan pada pagi tadi.

iPad baharu ini mempunyai paparan skrin Liquid Retina bersaiz 10.9-inci serta dijana bersama cip Apple A14 Bionic dan paling menarik sekali hadir dengan pengecas berasaskan USB-C. Selain itu, terdapat sokongan sambungan WiFi 6 dan juga rangkaian 5G bagi selular.

Kamera hadapan mempunyai 12 megapixel yang boleh merakam video dengan jelas sementara kamera hadapan pula hadir dengan 12 megapixel bersama lensa sudut ultra lebar. Dari segi aksesori, iPad turut menyokong papan kekunci Magic Keyboard Folio serta input berasaskan Apple Pencil Gen 1.

Seperti versi iPad Pro, iPad generasi ke-10 turut menyertakan sistem operrasi iPadOS 16 yang hadir dengan sejumlah ciri-ciri baharu yang boleh memudahkan anda melaksanakan tugasan seharian.

Di Malaysia, iPad generasi ke-10 ini ditawarkan pada harga bermula RM2,099 untuk versi WiFi 64GB sementara versi selular pula bermula dengan harga RM2,849.

iPad Pro generasi ke-6 pada kali ini dijana dengan cip pemprosesan yang canggih iaitu M2 yang mana turut digunakan pada MacBook Pro yang diperkenalkan pada awal tahun ini. Model ini juga hadir dengan pilihan saiz skrin 12.9-inci dan juga 11-inci  dengan sokongan refresh rate 120Hz.

Kedua-dua tablet ini hadir dengan sokongan input berasaskan Apple Pencil serta mempunyai sokongan WiFi 6E dan juga menawarkan sokongan 5G untuk model selular. iPad Pro turut menyertakan sambungan USB-C bagi memudahkan sebarang sambungan dihubungkan pada sejumlah aksesori termasuklah monitor.

Di samping itu, iPad Pro kali ini dilengkapi dengan sistem operasi iPadOS 16 yang menawarkan sejumlah ciri menarik termasuklah Stage Manager untuk multiasking dengan efisien dalam seharian. Dari segi rekaan pula, tiada sebarang perubahan ketara yang ditampilkan pada kali ini.

Apple sedia menawarkan tablet iPad Pro M2 bersaiz 11-inci pada harga bermula RM3,899 sementara model 12.9-inci pula dijual pada harga bermula RM5,399. Setakat ini, tarikh penawaran di Malaysia masih tidak diketahui lagi.


Apple Menang 52 Paten Termasuk Ciri Face ID

Semalam Apple Inc. telah mencatatkan kejayaan dengan kemenangan 52 paten antaranya ciri Face ID untuk iPhone X dan MacBook pada masa hadapan. Apple turut berjaya memenangi paten untuk penemuan cara pemprosesan data yang digunakan oleh syarikat tersebut.

Selain itu, Apple juga berjaya mendapatkan paten untuk 3 rekaan berkaitan dengan aktiviti peruncitan dan paparan di kedai Apple. Bukan itu sahaja, penyusunan perabot di kedai Apple juga mendapat paten.

Mungkin selepas mendapat sejumlah paten ini Apple tidak lagi dikaitkan dengan isu paten daripada syarikat elektronik lain.


Apple Menang Besar Kes Paten Terhadap Samsung

Kes tuntutan paten yang dikenakan oleh Apple Inc. terhadap Samsung Electronic Co. yang berlanjutan sehingga 7 tahun kini berkahir apabila kemenangan berpihak pada Apple.

Kini Samsung perlu membayar sebanyak USD539 juta (RM2.14 billion) setelah lima hari perbicaraan untuk menentukan penghujung kes ini. Isu bermula sejak tahun 2011 lagi apabila Samsung didakwa menciplak ciri telefon pintar dan tablet dari Apple Inc.

Menurut tuntutan tersebut, Samsung menciplak reka bentuk telefon pintar Apple yang bercirikan sudut melengkung, rim depan telefon bimbit dan hamparan grid pada home telefon bimbit tersebut. Pada mulanya pihak Apple hanya mengemukakan tuntutan sebanyak $2.5 billion tetapi dikurangkan menjadi $1 billion sahaja ketika itu.

Kes berlanjutan sehingga baru-baru ini iaitu atas tuntutan slide-to-unlock yang akhirnya memeberi kemenangan kepada Apple yang berjumlah kira-kira $120 juta. Mungkin selepas ini wujud lagi rantaian kes yang bakal memberi kemenangan yang lebih besar antara dua syarikat ini.


Apple Menawarkan Bateri Baru Dengan Harga Diskaun Sebagai Tanda Maaf

Kecoh pada minggu lepas selepas didapati model-model iPhone 7 dan sebelumnya telah diperlahankan oleh pihak Apple melalui kemaskini iOS terbaru. Keadaan menjadi lebih parah setelah mengakui sengaja memperlahakan prestasi iPhone dengan tujuan untuk menjaga bateri iPhone daripada muda terpadam.

Berdasarkan insiden yang berlaku, ramai yang kurang berpuas hati dengan tindakan Apple apatah lagi pengguna iPhone 7 yang baru sahaja mendapatkan iPhone mereka pada tahun lalu.

Perkara ini sekaligus telah membuatkan Apple disaman oleh pelbagai pihak dan difahamkan jumlah tertinggi saman yang diterima Apple adalah sebanyak $999 bilion (~RM4.05 trilion).

Apple pada hari ini ini telahpun membuat permohonan maaf kerana telah membuatkan para pengguna kecewa dan tidak sepatutnya memperlahankan prestasi iPhone meskipun bertujuan untuk memanjangkan jangka hayat sesebuah  iPhone.

Sebagai tanda maaf, pengguna Apple serata dunia dan Malaysia telah ditawarkan promosi khas untuk penukaran bateri bagi membolehkan para pengguna mendapatkan prestasi asal iPhone mereka.

Difahamkan harga bateri iPhone yang sebelum ini dijual dengan harga $79 (~RM321) telahpun dikurangkan kepada $29 (~RM117). Promosi ini bakal mula berlangsung pada Januari 2018 ini sehingga Disember 2018.

Para pengguna akan turut menerima kemaskini iOS terbaru daripada Apple untuk mengetahui bilakah masanya bateri iPhone wajar ditukar. Apakah pendapat anda mengenai langkah yang dilakukan oleh Apple ini. Adakah anda berpuas hati atau sebaliknya? Kongsikan pendapat anda di ruangan komen dibawah.

Baca lagi: Lelaki Ini Berpendapat Produk Apple Mungkin Tidak Berbaloi Untuk Dibeli


Apple Menekankan Kepentingan Privasi Sempena Iklan Terbaru

Apple baru-baru ini telah mengeluarkan iklan iPhone baru yang menekankan betapa pentingnya privasi dalam talian dengan tagline “Privasi. Itulah iPhone.” Dalam video yang berdurasi 54 saat itu, Apple menunjukkan bagaimana sesebuah peranti jenama ini melindungi privasi mereka dalam kehidupan seharian.

Menyoal mengenai privasi, Apple sentiasa dihadapan dalam menjaga para pengguna. Adakah anda yang memilih telefon pintar berdasarkan privasi yang ditawarkan? Tonton iklan terbaru daripada Apple ini.


Apple Mengaku Masalah Mikrofon Tidak Aktif Ketika Membuat Panggilan

Baru-baru ini Apple telah mengesahkan sesetengah model iPhone 7 dan 7 Plus mengalami masalah mikrofon tidak aktif ketika pengguna membuat panggilan telefon atau facetime.

Bagaimanapun masalah ini hanya melibatkan kedua-dua model yang menggunakan iOS 11.3 dan ke atas sahaja. Masalah ini diakui mula terjadi beberapa bulan yang lepas.

Apple menyarankan agar pengguna yang mengalami masalah ini untuk merujuk kepada staf teknikal di stor Apple untuk diperiksa dan dibaikpulih. Setakat ini masih belum dipastikan sama ada masalah ini disebabkan oleh masalah software atau hardware yang terdapat pada model ini.

Apple turut menambah sekiranya waranti sudah tamat tempoh, pengguna masih boleh mendapat pengecualian untuk menyelesaikan masalah ini. Sebelum ini Apple turut menerima aduan mengenai unresponsive touch dan telah pun diselesaikan melalui update iOS terbaharu.


iPhone SE Dilancarkan Dengan Skrin Bersaiz 4 Inci Serta Prestasi Yang Hampir Sama Seperti iPhone 6S

Apple baru sahaja mengumumkan telefon pintar terbaru mereka iaitu iPhone SE pada acara Apple Keynote.

Seperti acara-acara Apple sebelum ini, telefon pintar iPhone pasti menjadi topik hangat yang dibincangkan selain pelancaran iPad Pro yang terbaru.

iPhone SE dilengkapi dengan skrin bersaiz 4 inci dan bakal menjadi pengganti buat telefon pintar mereka sebelum ini yang mempunyai saiz yang sama iaitu iPhone 5S.

Sejujurnya apabila Apple mula mengumumkan rekabentuk iPhone SE perkara pertama yang terlintas di fikiran kami adalah tentang rekabentuk iPhone SE yang sangat mirip dengan iPhone 5S. Warna rose gold juga turut disediakan buat iPhone SE manakala ruang storan terendah buat iPhone SE adalah 16GB.

Apa yang menarik perhatian kami adalah Apple berjaya untuk menyediakan sebuah telefon pintar yang bersaiz kecil tanpa mengorbankan ciri-ciri menarik serta spesifikasi yang hampir sama dengan iPhone 6S.

Bukan itu sahaja, kamera yang sama digunakan pada iPhone 6S akan digunakan pada iPhone SE. Ciri-ciri seperti Live Photo dan rakaman 4K turut disediakan.

Harga bagi iPhone SE 16GB adalah $399 dan $499 buat iPhone SE 64GB. Kami jangkakan iPhone SE 16GB akan dijual pada pasaran Malaysia dengan harga yang sama dengan iPhone 5S iaitu RM2199.

Buat anda yang menggunakan iPhone 5 atau 5S dan mahu dapatkan mendapatkan iPhone yang mempunyai kuasa pemprosesan yang 2 kali ganda lebih baik serta saiz skrin yang sama, iPhone SE pasti menjadi pilihan yang terbaik buat anda.


Apple Mengurangkan Harga Permulaan Untuk Apple Watch

Bagi yang bercadang membeli Apple Watch untuk kegunaan harian, inilah masanya untuk anda membeli kerana Apple baru-baru ini sudah mengurangkan harga permulaan untuk Apple Watch.

Ketika dilancarkan pada April tahun lepas, Apple Watch dijual pada harga USD349 (lebih kurang RM1390). Selepas ini, untuk model 38mm sport version ianya akan dijual pada harga $299 (lebih kurang RM1191). Untuk model Apple Watch sport ini nanti, anda mempunyai pilihan sama ada mahu tali woven nylon atau tali getah.

Jika anda mahu yang lebih bergaya, boleh beli Apple Watch yang dibuat khas oleh Hermes. Ianya menggunakan model yang sama cuma talinya diperbuat daripada kulit berkualiti tinggi. Harganya? Bermula dari USD1,100 (lebih kurang RM4,380) sahaja. Untuk lihat piliha yang lain boleh ke laman Apple di sini.

Baca : Apple Watch Kalahkan Rolex Dalam Ranking Jam Berjenama


Apple Akan Menawarkan Langganan Pas Bermusim MLS Bermula 1 Februari 2023

Sejak beberapa bulan lalu, Apple telah mengumumkan mereka akan sedia menawarkan perlawanan Major League Soccer (MLS) menerusi Apple TV+ menerusi kerjasama selama 10 tahun. Menerusi kerjasama ini, para peminat berpeluang menonton perlawanan MLS seperti Leagues Cup dan juga kandungan MLS NEXT Pro dan MLS Next.

Terbaharu, Apple secara rasminya telah mengumumkan MLS akan sedia menawarkan MLS menerusi Pas Bermusim MLS. Dalam erti kata lain, peminat yang berminat berpeluang melanggan untuk menonton perlawanan MLS secara siaran langsung mahupun ulangan.

Kerjasama ini turut menyaksikan 29 kelab akan mempnyai logo Apple TV pada jersi masing-masing serta sedia untuk diakses pada aplikasi Appe TV pada seleksi peranti.

Setakat ini, Apple masih belum mengumumkan harga langganan bagi pakej MLS yang akan ditawarkan pada tahun hadapan.


Apple Mula Membaiki iPhone Yang Rosak Meskipun Menggunakan Bateri Pihak Ketiga

Jika sebelum ini, Apple perlu mengesahkan terlebih dahulu semua komponen yang digunakan tulen sebelum mereka membenarkan pekerja mereka membaiki peranti tersebut.

Namun kini, berita baik buat pengguna Iphone sekalian kerana Apple telah dikatakan akan melonggarkan sedikit peraturannya dengan membenarkan juruteknik membaiki peranti yang Iphone yang rosak meskipun sekiranya didapati peranti tersebut menggunakan bateri daripada pihak ketiga dan ianya telah berkuatkuasa secara global.

Pembaikan ini termasuklah peranti yang memerlukan penukaran bateri mahupun tidak. Pihak Apple juga akan menggantikan bateri tulen pada peranti tersebut sekiranya didapati bateri yang perlu digantikan itu menggunakan bateri daripada pihak ketiga.

Malah, Apple juga akan menggantikan peranti baru buat peranti yang mempunyai kerosakan teruk pada bahagian dalaman sehingga sukar untuk dibaiki dengan syarat peranti tersebut masih berada dalam waranti.

Ini sesuatu yang mengejutkan buat kita semua kerana jika dilihat sebelum ini, pihak Apple mempunyai prinsip dan ketegasan dalam pembaikan peranti mereka, lebih-lebih lagi mengenai komponen-komponen yang digunakan didalam peranti tersebut.

Walau bagaimanapun, ia merupakan berita baik buat anda semua dan kepada pengguna Iphone yang mengalami kerosakan Iphone, anda hanya perlu menghantar peranti anda ke pusat servis Apple yang sah untuk dibaiki tanpa perlu risau akan komponen yang ada di dalam peranti anda tulen mahupun tidak.


12 Jenis Manusia Yang Perlu Anda Elak Daripada Travel Bersama

Pemilihan kawan untuk mengembara bersama ke satu destinasi idaman merupakan satu elemen penting bagi memastikan percutian yang dirancang tidak menjadi satu pengalaman buruk kepada pengembara.

Di sini saya kongsikan beberapa jenis manusia yang patut dihindarkan dari menyertai percutiaan kita agar ia satu kembara yang memberi sebuah kenangan yang indah semasa bercuti:

Sentiasa merungut tentang sesuatu perkara yang sama berulang kali seperti keadaan cuaca yang panas, terpaksa berjalan berbatu batu demi mengurangkan kos, berpeluh peluh bila melakukan sebarang aktiviti.

Ini mampu menambahkan rasa panas di hati semasa bercuti. Seeloknya mereka dikurung di dalam kiub ais sahaja! Ahaks

Mereka hanya mahukan anda mengikut apa yang mereka ingin lakukan dan pergi ke tempat mereka sahaja. Apa yang kita suka? Dipandang sebelah mata dan dibiarkan kita pergi sendiri ke tempat yang kita suka.

Makhluk sebegini seeloknya dijentik dahinya supaya kembali ingat dengan siapa dia bercuti. Mereka mudah lupa dengan siapa mereka sedang melakukan percutiaan bila berjumpa rakan dari negara sama atau luar.

Beramah mesra tidak salah, tapi usah dibiarkan teman bercuti terkontang kanting dan ditinggalkan tanpa pesan. Rasa nak maki kalau dapat jenis camni kan?

Biasanya mereka ni segala benda akan berkira termasuk nak minum mulut sendiri, duit dia ikat kemas-kemas dalam toncang. Air orang dia beduk sampai habis telan haaa. End up kau dapat serdak je. Hahaha

Yang bersikap begini juga tidak kurang memeningkan emosi. Apa yang tercatit dalam itinerari harus diikut sampai ke garisan penamat.

Itinerari sekadar flow dan kita fleksible untuk rancang sama ada nak pergi ke tempat yang telah tercatit atau tidak mengikut kesesuaian masa dan ketika.

Jadi janganlah beria sangat kena patuh pada sekeping kertas tu dik non.

Tak salah menjadikan seseorang sebagai idola, tapi jangan jadikan setiap bait yang dikeluarkan sesuatu yang wajib. Realistik lah sikit!

Jangan dok ulang “Eh sidia cakap kalau kita ke sini, camni camtu blab la bla. Rimas tau dak?

Jenis yang tidak mempunyai tolak ansur harus dijauhi ketika sedang bercuti.  Kalau pergi ramai-ramai sikap ini perlu dititik beratkan.

Jika sebilik kita sumbat reramai pandai-pandai fikir sendiri jela kan? Tak kan hari ni kau mandi dulu, kau masak dan esok dan hari seterusnya kau juga yang kena.

Tak ke boleh jadi tsunami bila dah masuk hari ketiga? Kalau abang dah setepek abang tarbiah!

Fuh yang ni mencabar jugak! Kalau pergi reramai kena ada sesi perbincangan sebelum buat sesuatu keputusan, kena ikut suara majoriti dan paling penting kena rasional.

Jangan kau rasa kau nak berjalan sana-sini kau menonong je, sebab yang lain belum tentu nak lalu laluan yang sama. Jadi bincang elok-elok supaya tak ramai murung!

Makhluk macam ni kalau ikut bercuti seminggu, boleh koyak dompet weh! Dinasihatkan sebelum pergi buat kutipan awal-awal.

Lantik sorang untuk jadi bendahari. Dikhuatiri ada yang pura-pura tak dengar masa nak bayar. Fuh sekali boleh lagi berkali-kali memang mintak penampar kapit!

Setiap orang punya daya keupayaan mereka masing-masing. Jadi kalau pergi berpasangan wajib fikir teman kita boleh buat tak apa yang kita nak buat?

Kalau tak boleh, lebih baik cari alternatif sebab kau pergi berkumpulan. Jangan acah-acah kau pergi solo kau tinggalkan yang lain tersipu-sipu kat situ.

Dah lah kau beria nak lakukan juga aktiviti yang kawan kau tak boleh buat lepas tu kau hasut ketua rombongan suruh tinggalkan yang tidak punya kudrat kat hotel sorang-sorang. Seram! Kalau jadi sila azan tepi telinga dia!

Aku yakin semua ada deria common sense kan? Kalau yang tak ada tu mohon tampar diri sendiri berulang kali.

Biasanya sikap ni, bila duduk berjemaah kalau kongsi katil kau tidur terbaring telentang penuh kain baju atas katil tanpa fikir kawan kau nak tidur kat mana?

Semua almari penuh dengan baju dia je. Baju kau? Atas lantai je ke nak susun haaaaa?

Sakit hati nau kalau kena spesis macam ni. Semua benda kau nak kena buat sedangkan dia rileks memerhati dari jauh.

Nak keluar bilik semua barang dia suruh kau pegang dan usung. Setiap kali keluar menggelembung beg dengan barang-barang yang dia nak kena usung termasuk kunci rumah, kunci kereta, roti jala, jem bagai.

Bila tiba waktu makan,  kau nganga mulut nak makan ja! Aishh panasssss betul!

Biasanya makhluk sebegini kita akan jumpa semasa bercuti. Mungkin pertama kali bercuti kita tidak akan tahu perangai sebenar tapi bila dah tau mohon insaf! Hahahaha.

Rancanglah percutiaan anda dengan memilih rakan yang boleh kurangkan sikap sebegini.

Pastikan percutiaan unggul anda berjalan dengan baik tanpa dirosakkan jiwa raga dari spesis sebegini. Ambil iktibar dan jom hindarkan sifat sebegini! Happy travelling.

Baca lagi: 5 Sebab Travel Dalam Group Dengan Kawan Juga Sesuatu Yang Best


Apple Mula Mengurangkan Pengeluaran iPhone Sebanyak Sepuluh Peratus

Nampaknya penangan Apple iPhone XS,XS Max dan XR tidak seperti yang dijangkakan Apple dan Tim Cook. Melalui laporan terbaru daripada Nikkei Asian, Apple baru-baru ini telah mengarahkan kilang pengeluaran untuk mengurangkan pengeluaran Apple iPhone sebanyak 10%.

Selain itu, perang dagangan yang berlaku diantara China dan Amerika Syarikat serta beberapa negara lagi yang mula mengharamkan Apple iPhone dijual secara tidak langsung turut memberi impak.

Untuk pengetahuan, ini merupakan pengurangan pengeluaran kali kedua sepanjang dua bulan buat Apple dimana Apple iPhone XS, XS Max dan XR merupakan model yang terlibat.

Berdasarkan peningkatan pesaing serta para pesaing yang menawarkan teknologi yang jauh lebih hebat berbanding Apple, mungkin sudah tibanya Apple menawarkan sesuatu yang lebih baik buat para pengguna menerusi model iPhone akan datang.

Buat anda yang ingin mendapatkan Apple iPhone XS Max, kini Seng Heng Malaysia turut menawarkan iPhone XS Max dengan harga sama seperti iPhone XS. Anda boleh mendapatkannya di cawangan Seng Heng berdekatan anda.

#RealDeal. Nak dapatkan handphone power 8GB RAM + 128GB Storage? Jom tonton video ini.


Apple Muncul Syarikat Pertama Dunia Dengan Nilai RM8.35 Trilion

Sebut mengenai syarikat Apple pasti ramai orang cukup mengenalinya. Berjaya memposisikan syarikat mereka dengan penawaran barangan premium serta disukai ramai berjaya membolehkan syarikat ini memperoleh keuntungan yang tinggi setiap tahun.

Pada minggu ini, siapa sangka Apple berjaya muncul sebagai syarikat pertama dunia mencapai nilai $2 trilion (~RM8.35 trilion). Apa yang lebih menarik, Apple berjaya mencapai nilai trilion kedua mereka selepas hanya 2 tahun mendapatkan $1 trilion pertama yang mengambil masa selama 42 tahun.

Sebagai rekod, nilai syarikat Apple berada di paras terendah pada tahun ini iaitu sekitar pertengahan Mac lalu dengan nilai di bawah $1 trilion berikutan kehadiran wabak COVID-19. Dalam pada itu, saham syarikat ini kembali meningkat semula sejak akhir-akhir ini membolehkan Apple mencapai rekod baharu.

Kejayaan yang diperoleh ini pastinya tidak dicapai jika tidak kerana kehebatan CEO Apple, Tim Cook. Meskipun beliau dikecam kerana kurang inovasi seperti zaman Steve Jobs, kecekepan beliau dapat meraih keuntungan ini sememangnya tidak dapat dinafikan.

Menerusi ura-ura terbaharu, Apple dijangka bakal melancarkan iPhone 12 pada 12 Oktober ini. Ketahui juga mengenai isu pergaduhan antara Epic Games selaku pembangun Fortnite bersama Apple.

Apple iPhone 12 Dijangka Bakal Dilancarkan 12 Oktober Ini

Disekat Kerana Langgar Peraturan, Fortnite Hadir Dengan Video ‘Perli’ Iklan Apple


Apple Mungkin Akan Mengeluarkan Semula iPod Touch Tahun Ini

Setelah kemunculan kali terakhir pada tahun 2015 yang lalu, Apple kini dalam perancangan untuk mengeluarkan semula iPod Touch kepada peminat setia jenama tersebut.

Menurut laporan blog tempatan di Jepun, Macotakara melaporkan bahawa Apple mungkin akan menyusun semula rekaan dan menambah baik kebolehan iPod Touch sedia ada berdasarkan kesesuaian pengguna masa kini. Sebelumnya, Apple pernah memperkenalkan iPod Nano dan iPod Shuffle pada tahun 2017 dan masih mengekalkan pengeluaran iPod Touch generasi ke-6.

Pengeluaran iPod Touch terbaharu ini dijangka akan menjadi permintaan ramai lebih-lebih lagi dari golongan muda yang kurang memerlukan ciri komunikasi dan lebih meluangkan banyak masa untuk mendengar lagu, menonton video dan aplikasi hiburan yang lain. iPod Touch baharu ini juga mungkin akan disokong dengan sistem iOS 12.2 beta.


Apple Mungkin Lancarkan iPhone SE Plus Tidak Lama Lagi?

Pada minggu ini kita dikejutkan dengan pelancaran secara atas talian model terbaru Apple iaitu iPhone SE. Model yang sebelum ini hanyalah sekadar ura-ura nampaknya berjaya menjadi kenyataan serta membuatkan orang ramai teruja dengan harga penawarannya serendah RM1,999.

Lebih menarik, model ini turut disertakan dengan processor Apple A13 Bionic yang turut digunakan pada model iPhone 11 Pro dan ditambah dengan fungsi potrait mode pada bahagian kamera.

Should have some iPhone SE Plus news for you soon. 👀

— Jon Prosser (@jon_prosser) April 18, 2020

Terbaharu, sebuah lagi berita yang bakal membuatkan para peminat Apple khususnya iPhone dengan saiz besar adalah ura-ura pengenalan iPhone SE Plus.

Berdasarkan tweet daripada Jon Prosser selaku penganalisa teknologi serta kerap membongkarkan ura-ura terbaru Apple, beliau seolah memberi bayangan Apple bakal melancarkan model Plus buat iPhone SE tidak lama lagi.

Dalam erti kata lain, model iPhone SE Plus kemungkinan besar bakal turut dilengkapi dengan spesifikasi yang sama seperti iPhone SE dan hadir dengan rekaan seakan iPhone 8 Plus yang pastinya mempunyai saiz skrin yang lebih besar.

Setakat ini, beberapa media lain masih belum mengeluarkan sebarang laporan atau ura-ura mengenai berita ini. Sekiranya benar dan harga yang ditawarkan pula mampu milik, pastinya mereka yang sudah lama berhajat untuk upgrade iPhone mereka bakal meralih kepada model ini. Sama-sama kita nantikan kejutan terbaru daripada pihak Apple.

Ketahui lebih lanjut mengenai iPhone SE generasi terbaru pada sahaja dilancarkan pada minggu ini dengan harga serendah RM1,999 sahaja. Turut dikongsikan, mengapa model ini berbaloi untuk didapatkan.

iPhone SE 2020 Dilancarkan Secara Rasmi Dengan Harga Serendah RM1,999

5 Sebab iPhone SE Berharga RM1,999 Mampu Tewaskan Pencabar Apple Yang Lain

Tonton Rekaan Konsep iPhone 12 Pro Yang Bakal Dilancarkan Apple


Lelaki Ini Berpendapat Produk Apple Mungkin Tidak Berbaloi Untuk Dibeli

Sejak mula dilancarkan, produk keluaran Apple berjaya menarik perhatian ramai berikutan rekaannya yang menarik serta penggunaannya yang memudahkan orang ramai. Dalam pada itu, Apple akhir-akhir ini kerap mengeluarkan produk yang memerlukan pengguna untuk mendapatkan aksesori yang ditawarkan dengan harga yang mahal. Tonton video ini untuk mengetahui mengapa vlogger Nas Daily berpendapat Apple mungkin jenama yang overpriced meskipun beliau merupakan salah seorang daripada pengguna jenama ini.


Apple OS X Akan Dijenamakan Semula Menjadi MacOS

Apple akhirnya akan mengubah nama sistem operasi (OS) mereka daripada OS X kepada Mac OS. Sumber daripada Mac Rumours ini mengesahkan Apple sudah lama berhasrat untuk menjenamakan semula nama sistem operasi mereka cuma pihak Apple menantikan masa yang sesuai untuk diumumkan.

Langkah yang diambil Apple ini adalah bagi menyelaraskan penggunaan ‘OS’ disetiap sistem operasi mereka yang terdiri daripada MacOS, tvOS, iOS dan watchOS.

Dalam erti kata lain, penjenamaan yang dilakukan oleh Apple ini bakal memberi kemudahan buat pengguna contohnya MacOS adalah bagi produk Macbook, Macbook Air dan Macbook Pro dan begitu juga dengan iPhone, iPad yang menggunakan iOS.

Sumber ini dikuatkan lagi apabila laman web rasmi Apple telah menukar penggunaan OS X dan MacOS seterusnya ditukarkan semula sehingga pengumuman rasmi.

Syarikat Apple kemungkinan akan mengumumnya pada Jun ini semasa Worldwide Developers Conference 2016, dimana OS X versi terbaru akan dilancarkan.

Kami yakin langkah yang diambil Apple ini merupakan langkah yang bijak meskipun terpaksa meninggal legasi nama yang dinaikkan oleh Steve Jobs. Penggunaan Mac OS bakal memberi kemudahan dan ‘simplicity’ mengenai produk keluaran Apple sesuai dengan hala tuju syarikat mereka.


Lihat Perkembangan Terbaru Apple Park Menerusi Rakaman Dron

Mula dibuka buat para pekerja bermula April 2017, Apple Park yang masih dalam proses binaan terus dibangunkan melalui fasa terbaru dengan penyertaan tempat rekreasi serta beberapa fasiliti yang lain. Menariknya mengenai Apple Park ini adalah Apple turut menekankan kepentingan ekosistem dan teknologi dalam menawarkan pengalaman seolah bekerja di taman negara.

Tonton video ini untuk melihat Apple Park yang sedang dalam fasa terakhir sebelum dibuka kepada umum. Video ini turut dirakam oleh DJI Phantom 4 dalam membawakan panorama terbaik buat para penonton.


Apple Park Visitor Center Dibuka Kepada Orang Ramai Jumaat Lalu

Apple Park Visitor Center telah dibuka kepada orang ramai yang berhampiran dengan Apple Park, Cupertino pada Jumaat lepas bagi mengalami inovasi-inovasi yang terdapat di situ.

Para pengunjung disambut dengan senibina pusat lawatan yang kelihatan unik – julur atap bumbung fiber karbon seolah terapung dan hanya disokong oleh “stone-clad cores” agar bahagian bawah rasa lebih terbuka.

Dengan menggunakan augmented reality technology, pelawat boleh mengeksplorasi Apple Park melalui model 3D kampus tersebut. Dari teres bumbung pula, pengunjung berpeluang melihat keindahan bangunan utama dan pokok-pokok di sekitarnya.

Di tingkat satu, terdapat kafe yang dikelilingi pokok zaitun dan kedai yang menempatkan semua produk Apple termasuk yang eksklusif dan juga merchandise Apple Park.


Apple Pay Sudah Mula Diaktifkan Di Malaysia Namun Masih Belum Dapat Digunakan

Lama dinantikan pengguna, akhirnya Apple Pay sudah mula diaktifkan buat pengguna iOS 13.6 di Malaysia menerusi settings pada Apple Pay . Seperti juga Samsung Pay, Apple Pay membolehkan anda menyimpan maklumat kad kredit atau debit anda sekaligus membolehkan anda membuat bayaran secara NFC hanya dengan menggunakan iPhone.

Di sebalik pengaktifan daripada pihak Apple, penggunaan Apple Pay dilihat masih belum dapat digunakan menerusi cubaan beberapa kad kredit atau debit daripada beberapa bank. Dalam erti kata lain, Apple Pay masih belum dapat digunakan sepenuhnya ketika ini.

Menerusi pengaktifan daripada Apple, penawaran servis daripada Apple ini dijangka bakal tersedia tidak lama lagi sementara menantikan pengesahan daripada pihak bank di Malaysia.

Setakat ini, Malaysia sudah mempunyai 53 penawar dompet digital. Pertambahan Apple Pay di Malaysia secara tidak langsung bakal memberi lebih banyak pilihan buat para pengguna.

Pada bulan lalu, Apple terpaksa membayar penalti RM4.14 bilion kepada Samsung kerana gagal penuhi janji.

Gagal Penuhi Janji, Apple Terpaksa Membayar Penalti RM4.14 Bilion Kepada Samsung

Palestin Lenyap Daripada Apple Dan Google Maps?


Apple Perkenalkan Beats Studio3 Edisi Neymar Jr

Apple baru-baru ini telah memperkenalkan fon kepala Beats Studio3 tanpa wayar yang terbaru. Model terbaru ini diilhamkan oleh pemain bola sepak Brazil, Neymar Jr dan corak pada fon kepala ini menampilkan graffiti dari the Sao Paulo streets.

Pada reka bentuk luarnya pula, ianya diilhamkan oleh tatu “Shhh” Neymar, yang mempunyai ciri yang sama seperti fon kepala Studio3 yang biasa dimana ianya mempunyai “Pure Adaptive Noise Cancelling” dan cip W1 Apple tanpa wayar.

Pengeluaran fon kepala Beats Studio3 tanpa wayar ini masih belum mempunyai tarikh yang ditetapkan namun ianya dijangka akan dijual dengan harga $349.95 (RM1 427).


12 Jenis Penipuan Di Kota Paris Yang Sempat Aku Lihat Dan Alami

Tak kesah lah di ceruk mana pun dalam dunia ni mesti semua kenal Paris kan dengan mercu tanda Eiffel Tower yang terkangkang luas berbentuk seperti huruf A. Paris merupakan destinasi popular bagi pelancong yang datang ke Eropah.

Aku agak dah ramai yang telah tahu tentang Paris sedikit sebanyak kan?

Jadi di sini aku tak akan tunjuk di mana terletaknya Paris di dalam peta tetapi aku akan menceritakan tentang jenis-jenis penipuan yang aku lihat dengan mata aku sendiri di sekitar bandar Paris ini.

Tidak semua di kota romantik cinta itu indah.

Ketika aku sedang menikmati angin segar di taman berdekatan dengan Eiffel tower. Aku memerhati beberapa orang gypsy yang mundar mandir meliar menegur orang dan apa yang diorang buat ini memeranjatkan aku.

Ketika pelancong melepasi diorang, budak gypsy ini panggil pelancong ini dan menyatakan dia terjumpa cincin/gelang/perhiasan apa-apa sahaja dari lantai dan menyatakan ianya milik pelancong tersebut.

Jikalau tersilap langkah ada pelancong yang mengakui barang itu miliknya, si budak gypsy itu akan meminta sedekah dari pelancong tersebut.

Selepas dipulangkan barang, mungkin kita tidak tergamak nak bagi 1-2€ kan. Si gypsy ini nampak seperti merayu-rayu mintak 10-20€ dari pelancong tersebut.

Ramai yang datang ke Paris nak tengok lukisan Mona Lisa di Louvre. Di saat semua orang sibuk mengangkat tangan mengambil gambar lukisan Mona Lisa, di saat itu lah si penyeluk saku buat kerja.

Bayaran masuk ke muzium adalah 15€. Dan dihadapan pintu masuk sudah tertera dengan signboard ‘beware of pick pocket‘. Mengikut apa yang diperkatakan oleh petunjuk arah muzium Lourve, purata sebulan 50 orang yang telah hilang barangan seperti dompet di dalam museum.

Biasanya sindiket ini di dalangi oleh orang Africa. Modus operandi diorang adalah dengan menawarkan benang/gelang warna warni persahabatan (friendship bracelet) kepada pelancong dan mereka akan mengikat ketat di tangan pelancong sehinggakan sukar untuk dibuka.

Dan selepas itu diorang akan minta wang dan ada juga yang dibawa ke bank untuk keluarkan duit bayaran. Kadang-kadang ada yang seperti bertanya nak tengok silap mata tak? Meh nak tunjuk dengan membuat ikatan tali di tangan.

Dan kadang-kadang ada juga yang bagitau ianya adalah hadiah dari gereja, cenderahati tempatan Paris dan sebagainya. Kalau pelancong tak nak bayar diorang akan melekat dekat anda seperti lipas sepanjang masa untuk menuntut wang.

Biasanya ia terjadi kepada pasangan couple. Apabila berdua-duaan di sekitar Eiffel Tower konon-konan nak sweet, sindiket ros akan cuba mendekati pelancong dengan menawarkan ros merah.

Selepas menerima mawar, sindiket ros akan cuba minta harga. Kalau anda menolak anda tak akan dilepaskan dengan sewenang-wenangnya. Mereka akan kacau jugak pelancong sampai bayar harga diorang.

Ini merupakan penipuan di mana-mana sahaja di dalam dunia. Jangan sesekali ambik teksi yang tidak mempunyai meter, sebab itu bukannya teksi. Dah banyak kes dekat Paris pemandu teksi buang pelancong merata-rata selepas bayaran yang diterima tidak memuaskan hati.

Lebih baik anda gunakan Grabcar atau Uber jadi korang akan tahu harga berapa yang perlu dibayar.

Kalau di metro atau stesen kereta api, ramai yang akan cuba membantu korang kalau lihat korang sedikit sesat.

Sindiket ini akan memakai pakaian seakan pegawai dekat metro. Jangan sesekali biarkan mereka belikan anda tiket metro. Diorang akan belikan tiket budak untuk korang dan bakinya akan diambil oleh mereka.

Baca: 10 Cara Berjimat Sehingga 50% Kos Pengangkutan Sewaktu Travel Di Eropah

Biasanya sindiket ini dianggotai oleh gypsies, Afrika atau budak kecil.

Mereka akan merayu korang dan mendapatkan wang untuk mangsa kemalangan, rumah anak yatim atau apa-apa sahaja. Apabila kita sudah leka dengan diorang, rakan mereka akan lihat dari jauh dimana korang simpan wallet dan akan copet korang.

Benda ni berlaku di hadapan mataku sendiri dimana budak permpuan gypsy merayu pelancong INggeris sambil menangis meminta derma dan kawan si gypsy tu menunggu di belakang memerhati. Apabila selesai bagi derma, wallet hilang. Tak sempat aku nak kejar.

Modus operandi sindiket ini adalah dengan satu kumpulan dengan memegang peta kelihatan seperti sesat. Biasanya kita rakyat Malaysia hati mulia akan cuba nak menolong.

Tapi ingat. Di saat anda tolong tu, akan ada ahli sindiket itu akan cuba mengambil kesempatan di atas anda dengan mencopet wallet anda tanpa disedari.

Kebiasaannya ia berlaku di stesen-stesen keretapi dan stesen bas yang utama di mana ramai pelancong datang tanpa tahu apa-apa.

Ingat. Tiada benda yang free di dunia. Menuju ke Eiffel Tower, anda akan nampak ramai orang di sekitar jalanan yang sedang membuat taruhan terhadap bola di dalam cup.

Sebenarnya, yang membuat taruhan itu adalah ahli sindiket sendiri. Modus operandinya adalah dengan masukkan bola di dalam cawan dan pusing-pusing dan meneka di manakah bola itu tersebut.

Aku membuat tekaan 2x betul dan sepatutnya aku mendapat 100€. Tapi aku harus menunjukkan wang aku 100€ dan membuat taruhan terakhir bagi mendapatkan 100€ tersebut. Sori. Gua tak ada wang.

Ketika anda sedang leka berjalan melihat kawasan sekitar, akan ada mamat yang tengah berjogging kononya berlanggar dengan kanu.

Di saat pelanggaran tersebut, dengan secepat pantas kilatnya barang anda mungkin disnap. Ianya berlaku di tempat yang sesak, di taman dan di mana-mana sahaja. Jaga barang anda dengan baik.

Biasanya ianya dilakukan oleh kumpulan kanak-kanak dan wanita yang akan mendekati anda dan bertanya “are you speak English?”
“Can you sign this petition? It’s free.”

Disaat anda tanda tangan nama di dalam borang tanpa disedari wallet anda boleh hilang atau anda diminta untuk memberi derma kepada petition yang anda sign. Diorang akan ikut anda sebaik saja anda dah sign petition tersebut.

Ketika anda melawat tempat tarikan pelancong yang terkenal, akan ada ramai yang pakai pakaian yang pelik dan menarik seperti snow white, clown, iron man dan sebagainya.

Modus operandi diorang ni adalah ketika anda sedang mengambil gambar bersama-sama, diorang akan datang mencelah ditengah-tengah bagi mengambil gambar bersama. Sesudah mengambil gambar diorang akan meminta bayaran seperti kita yang inginkan bergambar dengan diorang.

Tidak ada tempat di dunia ini yang 100% selamat. Jenayah dan penjenayah itu sentiasa wujud. Jaga lah barangan anda sebaik mungkin.

Sedikit sebanyak penipuan yang aku saksikan dan tahu di Paris. Chill & Chooi.

Baca lagi: Itinerari Bajet Ke Paris, Brussels Dan Amsterdam Selama 7 Hari Dengan Bajet RM1500


Apple Perkenalkan ‘Headphone’ AirPods Max Bernilai RM2,399

Bermula sebagai ura-ura, Apple secara mengejut telah melancarkan produk terbaharu mereka iaitu AirPods Max. Menggunakan terma Max, produk audio ini secara rasminya merupakan fon kepala pertama keluaran Apple.

Menerusi AirPods Max yang ditawarkan dengan cip Apple H1, model ini dilengkapi dengan beberapa ciri-ciri menarik seperti Transparency Mode, Spatial Audio, Adaptive EQ dan sebagainya. Apple juga turut menjanjikan kualiti audio yang baik seakan berada di teater.

Berbeza dengan fon kepala yang lain, AirPods Max turut dilengkapkan dengan Digital Crown seperi yang tersedia pada Apple Watch bagi memudahkan pengguna mengawal kekuatan bunyi, skip lagu atau menjawab panggilan.

Sebanyak lima pilihan warna ditawarkan buat AirPods Max terdiri daripada biru, merah dan hijau selain putih dan hitam. Apple menjanjikan ketahanan bateri sehingga 20 jam dan boleh dicas menggunakan pengecas Lightning seperti yang Apple iPhone.

Setakat ini masih belum diketahui bilakah AirPods Max bakal ditawarkan di Malaysia. Model serba canggih dan baharu daripada Apple ini sedia ditawarkan dengan harga RM2,399.

Apple iOS 15 yang bakal dilancarkan pada tahun hadapan dijangka tidak lagi menyokong model iPhone SE dan 6s.

Apple iOS 15 Mungkin Tidak Lagi Menyokong iPhone SE Dan 6s

Mengapa Waktu 10:09 Sering Dipaparkan Di Apple Watch Untuk Tujuan Promosi?

Apple iPhone 12 Mini Dilaporkan Cas Lebih Perlahan Berbanding Model iPhone 12 Lain


Apple Perkenalkan Kad Kredit Titanium Tanpa Sebarang Caj Langganan

Apple baru-baru ini melalui aturcara ‘Show Time’ telah memperkenalkan Apple Card. Sebuah kad kredit titanium yang disambung secara terus bersama Apple Pay.

Melalui penggunaan Apple Card, para pengguna bakal menikmati penggunaan kad tanpa sebarang caj langganan, kadar faedah yang rendah, ganjaran berganda buat pengguna Apple serta penawaran sekuriti yang lebih baik buat para pengguna.

Menariknya, kad kredit titanium daripada Apple ini ternyata tampil berbeza dengan kad kredit sebelum ini dimana pengguna tidak lagi perlu tanda tangan untuk menyelesaikan pembayaran dimana para pengguna boleh menyemak senarai transaksi secara terus melalui Apple Wallet.

Untuk pengetahuan, kad kredit daripada Apple ini dijayakan dengan hasil kerjasama bersama Goldman Sachs serta Mastercard. Setakat ini Apple Card cuma ditawarkan di Amerika Syarikat dan bakal ditawarkan di negara-negara lain kelak.


Apple Perkenalkan Mac Mini dan Macbook Air Versi Terbaru Setelah Sekian Lama

Semalam telah berlangsungnya aturcara Apple yang berlangsung di New York dimana syarikat ini turut mengumumkan beberapa produk terbaru keluaran mereka. Antara produk yang menjadi perhatian ramai sudah pastinya iPad Pro, Macbook Air dan juga Mac Mini.

Pengenalan Mac Mini dan Macbook Air ini dianggap sangat ikonik kerana sudah lama dua model ini tidak diberi pembaharuan daripada pihak Apple.

Aturcara yang dijalankan Apple yang berlansung semalam dimulakan dengan pengenalan produk Apple Mac Mini. Sebuah desktop dengan saiz yang kecil dan kompak serta cukup memberi penguasaan optimum buat para pengguna.

Model yang diperkenalkan ini juga menjanjikan penguasaan lima kali lebih pantas berbanding model sebelum ini. Lebih menarik, model terbaru ini didadatangkan dengan warna space grey.

Dari segi spesifikasi, para pengguna berpeluang menambah saiz RAM sehingga 64GB. Ruang storan Mac Mini pula turut menyokong sehingga 2TB SSD. Dengan sokongan empat Thunderbolt 3, HDMI 2.0 dan dua port USB-A, kami yakin Mac Mini bakal menjadi pilihan para pengguna yang mahu menjalankan kerja ringan menggunakan sistem operasi Mac OS.

Aturcara malam tadi diteruskan dengan pelancaran Macbook Air versi terbaru. Model terbaru ini hadir dengan skrin 13.3-inci serta turut dikuasakan dengan paparan Retnia Display. Macbook Air versi terbaru ini juga tampil dengan rekaan yang lebih nipis serta lebih berkuasa berbanding sebelum ini.

Menariknya, model terbaru ini hadir dengan Touch ID yang membolehkan pengguna nyahkunci Macbook Air mereka dengan lebih mudah serta lebih selamat. Dari segi spesifikasi, Macbook ini menggunakan processor Intel Core generasi ke-lapan, RAM 16 GB serta sokongan storan sehingga 1.5TB.

Dari segi harga, Mac Mini boleh mula didapati dengan harga RM3,449 manakala Macbook Air ditawarkan pada harga RM5,249. Pembelian boleh dibuat melalui pengedar rasmi Apple manakala anda yang mahukan model terbaru ini dengan spesifikasi yang lebih sedikit berbeza anda boleh menempahnya di laman web Apple.


Apple Perkenalkan Macbook Pro Cip M1 Dengan Ketahanan Bateri Sehingga 20 Jam

Pagi tadi telah berlangsungnya sebuah lagi atur cara daripada Apple. Atur cara pada kali ini digunakan Apple untuk mengumumkan tiga model Mac yang diberi kemas kini menerusi pengeluaran cip Apple M1.

Apple M1 merupakan cip pertama daripada Apple Silicon yang sedia menggantikan cip intel pada model komputer dan komputer riba keluaran Apple. Cip ini menjanjikan kepantasan, ketahanan bateri yang lebih panjang, kuasa pemprosesan yang lebih efisien dan grafik yang lebih baik.

Pihak Apple turut mengatakan cip pemprosesan yang diperkenalkan ini secara tidak langsung bakal membawa perubahan kepada dunia pengkomputeran Apple.

Salah satu model yang menjadi perhatian ramai pada kali ini sudah pastinya Apple Macbook Pro. Mengekalkan rekaan yang sama seperti model keluaran tahun lalu, model terbaharu ini turut dilengkapkan dengan cip Apple M1.

Mengulas dari segi spesifikasi, Apple Macbook Pro hadir dengan skrin Retina 13-inci, cip M1 serta sokongan memori dan storan sehingga 16GB RAM dan 2TB. Apa yang lebih menarik, Apple turut menjanjikan ketahanan bateri sehingga 20 jam menerusi penggunaan bateri 20 jam.

Apple sedia menawarkan Apple Macbook Pro dengan cip Apple M1 dengan harga bermula daripada RM5,599. Tidak seperti iPhone, para pengguna bakal turut menerima palam pengecas bersama pembelian Macbook Pro.

Turut dilancarkan bersama adalah Mac Mini dan Macbook Air dimana masing-masing sedia ditawarkan pada harga RM2,999 dan RM4,399. Kedua-dua model ini turut disertakan dengan cip M1. Sama-sama kita nantikan ulasan lanjut mengenai cip terbaharu Apple yang baru sahaja diperkenalkan ini.

Untuk pengetahuan, Malaysia merupakan negara termurah untuk mendapatkan Apple iPhone 12.

Malaysia Antara Negara Termurah Untuk Dapatkan Apple iPhone 12

Apple Dilaporkan Menggunakan Cip Snapdragon Pada iPhone 12


Apple Perlihatkan Macbook Pro Dengan Cip Pemprosesan Lapan Teras

Dalam usaha untuk menawarkan Macbook terbaik buat para pengguna, Apple baru-baru ini telah mengemaskini model Macbook Pro dengan penyertaan processor Intel generasi kelapan dan kesembilan. Model yang diperkenalkan turut merangkumi dua model dengan saiz skrin berbeza merangkumi saiz 13-inci dan 15-inci.

Menerusi kemaskini terbaru, model Macbook Pro 15-inci hadir dengan Turbo Boost sehingga 5.0GHz. Penggunaan processor Intel Core i9 ini pastinya menjadi pilihan buat mereka yang inginkan kepantasan khususnya buat para editor. Model ini turut menyokong penggunaan SSD yang pantas serta cip Apple T2 Security.

Model terbaru ini menjalankan sistem operasi macOS Mojave serta menampilkan skrin terbaik pernah dihasilkan. Penawaran Retina display dengan sokongan P3 wide color gamut beserta teknologi True Tone antara yang membuatkan skrin model terbaru ini tampil hebat. Tidak hanya menawarkan Touch Bar dan Force Touch yang besar, model ini turut menyokong teknologi Touch ID.

Model terbaru Apple Macbook Pro 13-inci dengan Touch Bar mula ditawarkan dengan harga bermula RM7,899 manakala model 15-inci dengan penyertaan processor 2.3GHz Intel Core i9 lapan teras hadir dengan harga bermula daripada RM12,199.00.


Apple Pilih ‘Matte Black’ Sebagai Warna Eksklusif iPhone 13 Pro?

Hampir separuh tahun sejak Apple melancarkan siri iPhone 12 dan nampaknya kini ura-ura mengenai model iPhone yang bakal dilancarkan pada tahun ini sudah mulai kedengaran.

Menerusi laporan daripada EverytingApplePro, Apple dijangka bakal menawarkan iPhone 13 dengan warna hitam kusam atau Matte Black. Penggunaan warna matte black ini secara tidak langsung dilihat sebagai pilihan terbaik buat mereka yang dambakan model terbaru iPhone namun mahu tampil low profile.

Difahamkan warna Graphite masih lagi ditawarkan buat para pengguna walau bagaimanapun warna Matte Black ini dilihat sebagai warna eksklusif pada siri terbaru ini menggantikan warna Pacific Blue yang tersedia pada iPhone 12 Pro.

Dalam perkembangan lain, model terbaru iPhone dijangka bakal ditawarkan dengan takuk yang lebih kecil, processor Apple A15 yang lebih berkuasa serta hadir paparan 120Hz.

Sementara itu model iPhone 12 Pro dilihat turut ditawarkan dengan harga yang lebih rendah di Lazada buat ruang storan 128GB dan 256GB. Buat anda yang mahu dapatkan iPhone 12 Pro dalam masa terdekat, anda boleh klik di sini dalam mendapatkannya dengan harga yang berbaloi.

Tular pada minggu ini apabila terdapat syarikat yang sanggup membayar RM9,950 kepada mereka yang sanggup hidup 24 jam tanpa gadget.

Syarikat Ini Sanggup Bayar RM9,950 Kepada Mereka Yang Mampu Hidup 24 Jam Tanpa Gadget

Gara-Gara Jual iPhone Tanpa Pengecas, Apple Didenda RM8 Juta Di Brazil


Apple Puji Kehebatan MacBook Dalam Iklan Terbaru

MacBooks keluaran Apple memang tidak dapat disangkal kehebatannya untuk tujuan kerja. Dalam siri iklan terbaru mereka ‘Behind The Mac’, Apple memilih Bruce Hall (jurugambar), Peter Kariuki (app developer) dan Grimes (penyanyi) sebagai testimoni MacBooks.

Dalam siri video ini, mereka bercerita tentang betapa pentingnya MacBooks dalam kehidupan seharian mereka dan bagaimana MacBooks banyak membantu dalam karier mereka.

MacBooks bukan sekadar laptop biasa. Pengguna MacBooks pasti tahu kemampuannya yang sebenar.


Gambar Sawah Padi Di Sabak Bernam ‘Viral’ Selepas Menjadi Pilihan Instagram Apple

Jika sebelum ini anak muda Malaysia berjaya melakar nama di Instagram Apple menerusi gambar di Perlis dan Terengganu, kini tiba giliran Sabak Bernam pula menjadi popular selepas Apple memilih gambar sawah padi yang dimuat naik pemilik akaun Instagram @farisofar.

Umum tahu, laman Instagram Apple sememangnya aktif dalam mengongsikan gambar yang diambil pengguna iPhone dalam memaparkan kualiti kamera iPhone melalui hashtag #ShotoniPhone.

“You could hear the wind blow through this paddy field. It was relaxing to hear the birds chirping and frogs croaking, an entirely different environment than I'm used to in the city." #ShotoniPhone by Muhammad F. @farisofar

A post shared by  apple (@apple) on Sep 27, 2020 at 9:00am PDT

Berdasarkan perkongsian Muhammad Faris Danial atau lebih dikenali sebagai @farisofar melalui laman Instagram, beliau mengambil gambar ikonik ini pada 17 Julai 2020 sebelum dikongsikan Apple pada 27 September 2020. Difahamkan beliau hanya menggunakan iPhone XR untuk mendapatkan gambar yang penuh dengan penceritaan ini.

Para netizen juga nampaknya sangat berbangga dengan pencapaian lelaki ini yang berjaya termasuk dalam perkongsian gambar Instagram Apple. Berikut merupakan reaksi netizen mengenai perkongsian tersebut.

Melihat kepada kekerapan Apple berkongsi gambar pengguna iPhone di Malaysia, sudah pastinya mereka yang berbakat dalam menghasilkan gambar yang terbaik berlumba-lumba untuk muncul dalam laman Instagram Apple.

Kami kongsikan kepada anda gambar kampung di Perlis yang pernah tular pada bulan lalu. Turut dikongsikan, perkongsian gambar Masjid Sri Sendayan Seremban yang diambil menggunakan iPhone 11 Pro berjaya membuatkan netizen teruja.

Gambar Kampung Di Perlis Ini Tular Selepas Mendapat Perhatian Daripada Apple

Lihat Masjid RM100 Juta Sri Sendayan Seremban Yang Diambil Dengan iPhone 11 Pro

Ini Mungkin Rekaan iPhone 9 Yang Bakal Dijual Dengan Harga Tidak Sampai RM2,000


Apple Sah Mengambil Alih Syarikat Shazam Dengan Harga RM1.63 Bilion

Nampaknya ura-ura hangat pada minggu lepas menjadi kenyataan apabila Apple pada hari ini mengesahkan pengambilalihan syarikat Shazam. Aplikasi yang menawarkan intergrasi pengesanan lagu dan filem dengan pantas.

Gabungan Apple dan Shazam ini juga dijangkakan bakal memberi kelebihan buat Apple memandangkan Apple sedang dalam usaha untuk memantapkan Apple Music. Tidak hanya membantu melalui platform muzik, Shazam augmented reality atau AR antara yang membuatkan Apple berminat untuk mendapatkan syarikat ini.

Berdasarkan nilai yang ditawarkan, ramai penganalisa dan pelabur berpendapat nilai Shazam yang berjaya dibeli Apple adalah sangat berbaloi . Hal ini kerana Shazam dijangkakan bakal menjadi solusi dan sebahagian daripada usaha Apple untuk memajukan Apple Music serta iOS kelak.

Kami jangkakan kerjasama ini merupakan pilihan yang tepat buat kedua-dua syarikat dalam usaha menarik lebih ramai pengguna dan menjana keuntungan dengan lebih banyak.

Mungkinkah iOS terbaru bakal disertakan dengan teknologi pengesanan lagu sepertimana Google Pixel 2? Sama-sama kita nantikan.


Apple Sahkan Bakal Tawarkan iPhone Bersama Port USB-C Selaras Dengan Perundangan EU

Kesatuan Eropah kini menyatakan mereka sedia menguatkuasakan perundangan baharu yang memaksa kesemua pengeluar peranti menggunakan USB-C pada peranti yang ditawarkan dalam beberapa tahun lagi.

Selaras dengan itu, pihak Apple telah mengesahkan bahawa mereka akan menuruti arahan yang ditetapkan di dalam perundangan tersebut. Dengan langkah beralih ke USB-C sepenuhnya, ia menjadikan persekitaran lebih terjaga kerana boleh menggunakan kabel yang sama merentasi platform iOS mahu pun Android.

Buat masa ini, masih tiada lagi sebarang tarikh spesifik yang dikongsikan oleh pihak Apple berkenaan implementasi USB-C pada iPhone. Bagaimanapun, pihak Kesatuan Eropah menetapkan keperluan implementasi mestilah sebelum 2024. Jadi, tidak mustahil seawal siri iPhone 15 pada tahun hadapan bakal hadir dengan USB-C seperti yang diidamkan ramai.

Dalam masa yang sama, Apple sendiri turut menekankan peralihan ini juga mungkin memberi kesan terhadap sampah elektronik kerana kini terdapat lebih 1 bilion kabel Lightning yang sedang digunakan oleh para pengguna di seluruh dunia.


12 Sebab Kenapa Keluar Mengembara Mampu Jadikan Anda Insan Lebih Hebat

Meskipun keluar mengembara kini bukanlah sesuatu yang asing bagi masyarakat di negara ini terutama bagi golongan muda, namun masih ada yang beranggapan travel hanya membazir duit dan tidak memberi impak positif kepada individu terlibat.

Hakikatnya banyak sekali kebaikan yang boleh diperolehi daripada mengembara dan berikut adalah di antaranya:

Berjauhan daripada keluarga menjadikan anda seorang yang berdikari. Semua perkara perlu dilakukan sendiri bermula daripada hal kecil sehingga kepada membuat keputusan penting untuk masa depan.

Apatah lagi jika keputusan tersebut perlu dilakukan dengan cepat dan pantas.

2. Menjadi seorang yang bertanggungjawab

Bertanggungjawab bukan hanya kepada diri sendiri tetapi juga rasa bertanggungjawab untuk memelihara kepercayaan yang telah diamanahkan oleh keluarga.

Selalunya sebelum melangkah pergi ibu dan ayah pastinya akan berpesan agar menjaga diri ditempat orang, jaga solat, pandai-pandai bawa diri dan berbagai pesanan lagi.

Dan sebenarnya itulah amanah paling besar bagi setiap mereka yang keluar mengembara – membawa bersama rasa percaya yang telah diberikan oleh orang tua.

Sewaktu mengembara anda akan temui banyak sekali perbezaan budaya dan cara hidup di negara lain. Bagi mereka yang gemar mengembara dalam tempoh yang lama pastinya lebih perlu pantas beradaptasi dan menyesuaikan diri dengan suasana di tempat baru.

Dan biasanya mereka yang sebegini mudah ‘masuk’ dan berkawan dengan sesiapa saja tanpa memilih ‘bulu’. Jauh sekali bersikap double standard dan prejudis kerana sudah terbiasa bertemu dengan berbagai jenis manusia.

Pernahkah sewaktu mengembara duit yang tinggal hanya cukup untuk bertahan beberapa hari? Bagi yang suka mengembara dalam tempoh yang lama pasti pernah lalui saat ini. Dan inilah waktunya akal menjadi panjang untuk mencari peluang kerja halal.

Asalkan dapat duit poket dan diberi tempat tinggal dan makan percuma, pastinya sanggup saja lakukan apa-apa kerja. Pernah ada yang bekerja di hotel, perlu mengemas dan bersihkan bilik-bilik dan tandas hotel, bekerja sambilan di restoran dan berbagai kerja lagi.

Asalkan dapat rezeki halal dan mampu bawa anda travel ke destinasi seterusnya, itu sudah cukup.

Baca: Lumpuh Separuh Badan Dan Berkerusi Roda Tidak Halang Nia Travel Solo Melihat Dunia

Sepanjang mengembara pastinya ada saja cabaran yang perlu dihadapi. Pernah terlepas flight atau tertinggal keretapi ke destinasi seterusnya. Pernah juga ditipu dan kena scam.

Duit dicuri, passport tercicir dan berbagai pengalaman buruk lagi. Tapi adakah ini akan patahkan semangat untuk berhenti mengembara lagi? Sudah tentu tidak bukan?

Sebaliknya anda sangat teruja setiap kali memulakan kembali pengembaraan.

Buat atau tidak, teruskan atau sebaliknya. Biasanya bila sudah seorang diri segalanya perlu ditanggung dan dihadapi sendirian. Adakala tiada pilihan. Terus redah saja. Apa jadi di depan tanggung dan hadapi saja.

Take the risk and face it. Situasi begini pastinya melatih minda untuk berfikir dengan lebih pantas sambil mempertimbangkan baik buruk setiap keputusan dan tindakan yang diambil.

Di saat perlu berdepan dengan cabaran, pastinya hati kuat berdoa agar diri dilindungi olehNya. Selalunya bila mengembara, doa adalah  antara perkara yang banyak dilakukan dan sebenarnya paling mudah.

Berdoa bukan hanya dilakukan selepas solat tetapi juga setiap kali berhadapan cabaran dan situasi yang menduga minda dan perasaan. Ia umpama berbicara dengan tuhan sepanjang masa.

Hanya yang pernah lalui akan faham situasi ini. Dan pastinya airmata sebak akan mengalir tanpa dapat ditahan bila pertolongan entah dari mana datang menjelma.

Ia bagaikan satu keajaiban yang sukar digambarkan. Malahan ada yang terus sujud syukur kerana peristiwa sebegini.

Dan setelah kembali ke tanah air, adakala terasa rindu dan ingin kembali berada di jalanan. Kerana di sana diri terasa lebih dekat dengan tuhan berbanding berada di tilam empuk yang melalaikan.

8. Menjadi seorang yang menepati masa dan berdisiplin

Mana mungkin untuk tidak tepati masa kerana risikonya sangat besar. Tertinggal flight, terlepas keretapi, duit terbang dan bajet lari kerana terpaksa beli tiket baru serta apa yang dirancang menjadi kucar-kacir adalah antara risiko yang bakal ditanggung jika sikap ini masih diamalkan.

Secara tak langsung ia melatih diri untuk menjadi seorang yang berdisiplin dan menepati masa. Tapi janganlah pula sifat ini hilang sebaik saja kaki menjejak tanah air. Seharusnya ia dikekalkan dan menjadi amalan hidup.

Baca: Impian Travel Solo Bawa Gadis Ini Berkayuh Basikal Hampir 3 Bulan Di New Zealand

Merantau pastinya banyak memberi pendedahan dan pengalaman baru. Jika di Malaysia sudah terbiasa tidak boleh memegang anjing, ia sama sekali berbeza apabila melihat umat Islam di Turki melayan haiwan ini.

Budaya, suasana dan cara hidup berbeza di tempat lain turut melatih diri untuk melihat sesuatu perkara dari sudut yang berbeza.

Keluar mengembara mengajar anda untuk lebih bertolak ansur. Terdedah dengan persekitaran berbeza, budaya berbeza, adat dan nilai berbeza pastinya melatih diri untuk lebih terbuka menerima perbezaan pendapat dan idea.

Sewajarnya apabila kembali ke tanah air anda menjadi seorang yang lebih cool dan tenang, tidak mudah melenting apabila pendapat dan pandangan anda tidak diterima.

Ye. Seharusnya seorang pengembara sangat cintakan keamanan. Kerana lebih aman dunia ini maka lebih banyak peluang untuk anda keluar mengembara dan meneroka tempat baru, melihat budaya baru, berjumpa berbagai makhluk tuhan yang baru dan berbeza.

Apabila tiba di tempat baru, tiada siapa yang tahu tentang latar belakang diri anda. Sama ada anda anak orang kaya, atau sekadar yatim piatu yang sedang membawa lara di hati, di mata orang asing anda tetap sama.

Bagi mereka anda tetap orang luar yang sedang berdagang. Di sinilah pentingnya menjadi seorang yang ramah-tamah, pandai berbahasa-basi, dan bijak membawa diri.

Di mana bumi dipijak, di situ langit dijunjung. Dan bawalah diri bak padi, makin tunduk makin berisi. Biar travel cara bajet, jangan ‘bajet bagus’.

Dengan berbagai info dihujung jari yang  mudah diperolehi kini, tidak sukar sebenarnya bagi seseorang untuk keluar mengembara dan merasai pengalaman baru. Yang tinggal hanyalah kemahuan dan kecekalan di hati.

Beruntunglah mereka yang berpeluang keluar mengembara.  Dan sejuta kali lebih beruntung apabila seseorang itu keluar mengembara dan kembali dengan sikap yang lebih positif, merendah diri dan mengutip segala pengalaman di sepanjang jalanan untuk dijadikan panduan hidup.

Setiap daripada kita adalah unik dan berbeza, kerana kita sememangnya diciptakan berbeza. Namun hanya mereka yang tahu menghargai dan cuba merapatkan jurang perbezaan itulah sebenarnya yang paling banyak belajar dari setiap ilmu jalanan dan kembara yang ditempuh.

Mereka inilah yang benar-benar menghargai saat-saat sewaktu keluar dari zon selesa, berusaha menjadi seorang yang lebih baik, mandiri, berjiwa teguh, sabar dan berjaya membina karakter diri yang lebih baik dan positif.

Baca lagi: Pemuda Ini Beranikan Diri Travel Solo Ke Luar Negara Buat Pertama Kali Selepas Baca Vocket


Apple Sahkan Menggunakan Servis Google Buat iCloud

Tampil sebagai syarikat gergasi bukan halangan buat Apple untuk menggunakan beberapa servis daripada syarikat pesaing.

Berdasarkan laporan terbaru, Apple mengesahkan mereka telah menggunakan servis daripada Google Cloud, Amazon Web Services dan Microsoft Azure untuk menyimpan data pengguna.

Dalam pada itu, para pengguna nampaknya tidak perlu risau memandangkan Apple mengesahkan mereka masih lagi menyimpan data secara encrypted untuk mengelakkan daripada tersebar dengan mudah.

Penawaran saiz storan yang besar juga membolehkan Google Cloud menawarkan servis yang sama buat beberapa syarikat besar yang lain seperti Kroger, PayPal, Snap dan Spotify.

Tidak hairanlah Google pada awal bulan ini mengumumkan Google Cloud berjaya mengutip sejumlah $1 bilion (~RM3.91 bilion) setiap suku tahun berikutan bilangan syarikat yang bergantung kepada servisnya.